

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

**POLUGODIŠNJE IZVJEŠĆE O RADU GRADONAČELNIKA GRADA IVANIĆ-GRADA ZA RAZDOBLJE SIJEČANJ - LIPANJ 2023. GODINE**

**Polugodišnje izvješće za razdoblje**

**siječanj - lipanj 2023. godine**

**I. UVOD**

Temeljem članka 35. b Zakona o lokalnoj i područnoj (regionalnoj) samoupravi (Narodne novine, broj [33/01](http://www.zakon.hr/zakoni/132.0.doc), [60/01](http://www.zakon.hr/zakoni/132.1.doc), [129/05](http://www.zakon.hr/zakoni/132.3.doc), [109/07](http://www.zakon.hr/zakoni/132.4.doc), [125/08](http://www.zakon.hr/zakoni/132.5.doc), [36/09](http://www.zakon.hr/zakoni/132.6.doc), 150/11, 144/12, 19/13, 137/15, 123/17, 98/19 i 144/20) gradonačelnik dva puta godišnje podnosi polugodišnje izvješće o svom radu predstavničkom tijelu, sukladno odredbama Statuta jedinice lokalne samouprave.

Člankom 57. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22) uređeno je pitanje podnošenja polugodišnjih izvješća Gradonačelnika Grada Ivanić-Grada te sukladno statutarnim odredbama, Gradonačelnik Gradskom vijeću podnosi izvješće za razdoblje od siječnja do lipnja 2023. godine do dana 30. rujna 2023. godine.

**II. RAD GRADONAČELNIKA**

**1. KOLEGIJ GRADONAČELNIKA I DONESENI AKTI**

U ovom izvještajnom razdoblju Gradonačelnik Grada Ivanić-Grada održavao je kolegije. Na kolegijima Gradonačelnika razmatra se aktualna problematika i potreba za donošenjem pojedinih akata, stoga istima prisustvuje zamjenik gradonačelnika, pročelnici, službenici na čiji se djelokrug rada odnosi pojedina problematika. Prema potrebi Gradonačelnik je održavao i sastanke s ravnateljima ustanova kojih je osnivač Grad Ivanić-Grad, predsjednicima udruga kao i direktorima trgovačkih društava u kojima Grad Ivanić-Grad ima poslovni udio.

Javnost rada gradonačelnika osigurava se objavljivanjem općih i drugih akata u Službenom glasniku Grada Ivanić-Grada i na web stranici Grada, [www.ivanic-grad.hr](http://www.ivanic-grad.hr). Sukladno navedenom, svi prethodno navedeni akti objavljeni su u Službenom glasniku Grada Ivanić-Grada, a navedeni glasnici su objavljeni na web stranici Grada Ivanić-Grada - <http://www.ivanic-grad.hr/dokumenti-grada/sluzbeni-glasnik/> .

Osim objavljivanja akata na prethodno navedeni način, javnost je upoznata s donesenim aktima te aktualnostima putem konferencija za medije koje se sazivaju po potrebi, kao i sudjelovanjem gradonačelnika, zamjenika gradonačelnika i pročelnika u emisijama u programu Obiteljskog radija Ivanić d.o.o. te putem portala Volim Ivanić, portala 01Portal.hr, gradonacelnik.hr i emisije „Srce Hrvatske“ koja se emitira na Jabuka TV.

**2. RADNA TIJELA GRADONAČELNIKA**

Gradonačelnik osniva radna tijela radi stručne obrade pojedinih pitanja, davanja prijedloga i mišljenja o pojedinim pitanjima i radi praćenja stanja u pojedinim područjima, odnosno za pripremu određenog materijala iz djelokruga rada i djelovanja gradonačelnika kao izvršnog tijela jedinice lokalne samouprave i imenuje njihove članove.

U skladu s navedenim, tijekom izvještajnog razdoblja, održane su sjednice radnih tijela Gradonačelnika Grada Ivanić-Grada i to sjednice Odbora za hrvatske branitelje.

**III. USMJERAVANJE RADA UPRAVNIH ODJELA**

U obavljanju izvršne vlasti, jedna od osnovnih zadaća Gradonačelnika je usmjeravanje rada upravnih tijela Grada u obavljanju poslova iz samoupravnog djelokruga Grada, odnosno poslova državne uprave, ukoliko su preneseni Gradu kao i nadzor nad njihovim radom.

Odlukom o ustrojstvu upravnih tijela Grada Ivanić-Grada (Službeni glasnik Grada Ivanić-Grada, broj 06/19 i 08/22), ustrojena su tri upravna odjela:

1. Upravni odjel za lokalnu samoupravu, pravne poslove i društvene djelatnosti

2. Upravni odjel za komunalno gospodarstvo, prostorno planiranje, gospodarstvo i poljoprivredu

3. Upravni odjel za financije i proračun.

**1. UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

Sukladno Odluci o ustrojstvu upravnih tijela Grada Ivanić-Grada (Službeni glasnik Grada Ivanić-Grada, broj 06/19 i 08/22), Upravni odjel za lokalnu samoupravu, pravne poslove i društvene djelatnosti obavlja:

* pripremu prijedloga općih akata te drugih akata koje su u ovlasti Grada iz djelokruga Upravnog odjela,
* lokalnu samoupravu,
* mjesne odbore,
* rad Gradskog vijeća Grada Ivanić-Grada,
* ljudske potencijale i radne odnose službenika i namještenika u upravnim tijelima,
* stručno osposobljavanje i usavršavanje službenika i namještenika u upravnim tijelima,
* uređivanje i objavljivanje Službenog glasnika Grada Ivanić-Grada,
* sudske i druge postupke u kojima po bilo kojoj osnovi sudjeluje Grad,
* vođenje imovinsko-pravnih poslova te provedbu postupaka u pravnom prometu nekretnina u vlasništvu Grada,
* upravljanje imovinom u vlasništvu Grada,
* zakup poslovnih prostora i najam stambenih prostora u vlasništvu Grada i ostale imovinskopravne poslove,
* društvene djelatnosti, a osobito brigu o djeci i predškolski odgoj, osnovnoškolsko i srednjoškolsko obrazovanje, visokoškolsko obrazovanje, stipendiranje učenika i studenata, zdravstvenu zaštitu, socijalnu skrb, kulturu, muzejsku i galerijsku djelatnost, tjelesnu kulturu i šport, tehničku kulturu, vjerske zajednice, turističku djelatnost, vatrogastvo, zaštitu od požara, civilnu zaštitu, udruge građana i civilno društvo, poslove izrade programa javnih potreba za pojedinu društvenu djelatnost, poslove vezane za rad Savjeta mladih Grada Ivanić-Grada,
* hrvatske branitelje,
* suradnju s ustanovama kojima je osnivač Grad,
* zaštitu potrošača,
* suradnju s drugim jedinicama lokalne i područne (regionalne) samouprave i drugim institucijama u Republici Hrvatskoj i inozemstvu,
* vođenje službenog protokola Grada i organizaciju službenih posjeta,
* odnose s javnošću i medijima,
* organizacije službenih događaja Grada,
* ostvarivanje prava na pristup informacijama,
* informatičku podršku,
* uređivanje web stranice i facebook stranice Grada,
* uredsko poslovanje i arhivu,
* pomoći pri izradi projekata od interesa za Grad,
* sudjelovanje u izradi strateških dokumenata Grada,
* brigu o korištenju sredstava reprezentacije,
* održavanje sredstava rada,
* ostale poslove sukladno posebnim popisima.

**1.1. SLUŽBENI GLASNIK GRADA IVANIĆ-GRADA**

U Službenom glasniku Grada Ivanić-Grada objavljuju se akti koji se donose na sjednicama Gradskog vijeća, akti koje donosi Gradonačelnik, kao i bitni akti vezani uz rad mjesnih odbora te izbornih povjerenstava.

Tijekom ovog izvještajnog razdoblja objavljeno je šest brojeva Službenog glasnika Grada Ivanić-Grada i to brojevi 01/23, 02/23, 03/23, 04/23, 05/23 i 06/23.

Službeni glasnici objavljeni su na web stranici Grada Ivanić-Grada [www.ivanic-grad.hr](http://www.ivanic-grad.hr)

**1.2. RADNI ODNOSI**


Stanje popunjenosti upravnih tijela Grada Ivanić-Grada na dan 30. lipnja 2023.:

|  |  |  |  |  |
| --- | --- | --- | --- | --- |
| **UPRAVNI ODJELI I**  **SLUŽBE**  **\*stanje na dan 30.6.2023.** | **Broj**  **predviđenih radnih mjesta** | **Broj popunjenih radnih mjesta** | **Broj radnih mjesta**  **popunjenih na**  **neodređeno vrijeme** | **Broj radnih**  **mjesta popunjenih na**  **određeno vrijeme** |
| **Upravni odjel za lokalnu samoupravu, pravne poslove i društvene djelatnosti** | 26 | 9 | 9 | 0 |
| **Upravni odjel za komunalno gospodarstvo, prostorno planiranje, gospodarstvo i poljoprivredu** | 25 | 11 | 11 | 0 |
| **Upravni odjel za financije i proračun** | 15 | 7 | 6 | 1 |

**1.3. DRUŠTVENE DJELATNOSTI**

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2023. godinu namijenjenih financiranju programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva zdravstva i socijalne zaštite u 2023. godini, koju je gradonačelnik donio 18.1.2023. godine i Odluke o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite za 2023. godinu, također od 18.1.2023. godine, Upravni odjel za lokalnu samoupravu, pravne poslove i društvene djelatnosti Grada Ivanić-Grada objavio je 25.1.2023. Javni poziv za ostvarivanje prava na financiranje programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2023. godinu koji je bio otvoren za prijave programa/projekata/manifestacija od 25.1.2023. - 28.2.2023. godine.

Nakon provedenog postupka, gradonačelnik je, na osnovi prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2023. godinu, donio 13.6.2022. godine Zaključke o financiranju programa/projekata/manifestacija udruga s područja Grada Ivanić-Grada:



Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2023. godinu namijenjenih financiranju programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva zdravstva i socijalne zaštite u 2023. godini, koju je gradonačelnik donio 18.1.2023. godine, Odluke o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture za 2023. godinu od 18.1.2023. godine i Odluke o izmjeni i dopuni Odluke o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture za 2023. godinu od 1.3.2023., Upravni odjel za lokalnu samoupravu, pravne poslove i društvene djelatnosti Grada Ivanić-Grada objavio je 8.3.2023. godine Javni poziv za ostvarivanje prava na financiranje programa/projekata/manifestacija udruga/organizacija civilnog društva u području kulture iz proračuna Grada Ivanić-Grada za 2023. godinu koji je bio otvoren za prijave programa/projekata/manifestacija od 8.3.2023. do 7.4.2023. godine.

Nakon provedenog postupka, gradonačelnik je na osnovi prijedloga Kulturnoga vijeća Grada Ivanić-Grada donio Odluku o dodjeli financijskih sredstava iz Proračuna Grada Ivanić-Grada za 2023. godinu temeljem Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture iz proračuna Grada Ivanić-Grada za 2023. godinu.

**Ostale udruge civilnog društva**

Konačnu raspodjelu sredstava za programe/projekte/manifestacije ostalih udruga civilnog društva gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2023., svojim Zaključkom od 13.6.2023. godine za sljedeće udruge:

Prijava br. 10.- ZUDR Grada Ivanić-Grada 21.230,00 EUR/159.957,00 kuna

Prijava br.2. - Udruga Tetragon, Ivanić-Grad 3.900,00 EUR/ 29.385,00 kuna

Prijava br.21.- Karnevalska udruga Žaba, Ivanić-Grad 3.200,00 EUR/24.110,00 kuna

Prijava br.7. - DPP-Društ.prijat. prirode, Ivanić-Grad 3.100,00 EUR/23.357,00 kuna

Prijava br.6.- Prijatelji baštine, Ivanić-Grad 2.500,00 EUR/18.836,00 kuna

Prijava br.9.- Udr.Nadbiskup J.J.Posilović, Ivanić-Grad 2.500,00 EUR/18.836,00 kuna

Prijava br.4. - UHVIDRA Ivanić-Grad 2.000,00 EUR/15.069,00 kuna

Prijava br.5.- Plesna udruga Magi, Derežani 2.000,00 EUR/15.069,00 kuna

Prijava br.12. – UABA Grada Ivanić-Grada 2.000,00 EUR/15.069,00 kuna

Prijava br.33,34.- Društvo Zlatni čagalj, Dubr. Lijevi 2.000,00 EUR/15.069,00 kuna

Prijava br.24. - UŠR Lonja, Ivanić-Grad 1.650,00 EUR/12.432,00 kuna

Prijava br.30.- Sport.udruga Visoke škole Ivanić-Grad 1.600,00 EUR/12.055,00 kuna

Prijava br.35.- Društvo Zlatno doba, Ivanić-Grad 1.350,00 EUR/10.172,00 kuna

Prijava br.22.- UDVDR RHPZŽ\_Ogranak Ivanić-Grad 1.300,00 EUR/9.795,00 kuna


Prijava br.23.- Moto klub No limit, Ivanić-Grad 1.300,00 EUR/9.795,00 kuna

Prijava br.11. -Udruga spec.policije RIS Kutina, podr.Ivanić-Grad

1.000,00 EUR/7.535,00 kuna

Prijava br.13.-UHDDR 91 Otok Ivanić, Ivanić-Grad 400,00 EUR/ 3.000,00 kuna


(Fiksni tečaj konverzije: 7,53450), te je temeljem izrađenih naloga, donio sljedeće odluke o isplatama:




Konačnu raspodjelu sredstava za programe/projekte/manifestacije ostalih udruga civilnog društva gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2023., svojim Zaključkom od 13.6.2023. i za sljedeću udrugu:

Prijava br.3.- ŠNM NK Naftaš Ivanić, Ivanić-Grad 6.221,00 EUR/46.872,00 kuna

(Fiksni tečaj konverzije: 7,53450)., te je temeljem izrađenih naloga, donio sljedeće odluke o isplatama:



Temeljem pojedinačnih molbi udruga zaprimljenih mimo Javnog poziva, a na osnovi Mišljenja Povjerenstva za izravnu dodjelu financijskih sredstava udrugama /organizacijama civilnog društva, osnovanog Odlukom gradonačelnika od 14.4.2021. godine o osnivanju i imenovanju Povjerenstva za izravnu dodjelu financijskih sredstava udrugama/organizacijama civilnog društva odnosno Odlukom o izmjeni Odluke o osnivanju i imenovanju Povjerenstva za izravnu dodjelu financijskih sredstava udrugama/organizacijama civilnog društva donesenom 12.9.2022., gradonačelnik je donio Zaključke te su s udrugama sklopljeni Ugovori o izravnoj dodjeli financijskih sredstava udrugama/organizacijama civilnog društva iz Proračuna Grada Ivanić-Grada za provedbu programa Korisnika u 2023. godini. Sredstva su odobrena i donesene su odluke o isplatama za sljedeće udruge:



**Udruge umirovljenika**

Konačnu raspodjelu sredstava za programe/projekte/manifestacije umirovljeničkih udruga gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2023., svojim Zaključkom od 13.6.2023. za sljedeće udruge:


Prijava br.8-Gradska udruga umirovljenika Ivanić-Grad 9.500,00 EUR/71.578,00 kn

Prijava br.20-Udruga umirov.i građ. Treća dob, Iv.-Grad 5.300,00 EUR/39.933,00 kn

Prijava br.26-Udruga umirov. Lonja, Ivanić-Grad 1.800,00 EUR/13.562,00 kn

(Fiksni tečaj konverzije: 7,53450).

Sredstva za programe umirovljeničkih udruga za razdoblje 1. - 6. mjesec 2023. su raspoređena u okviru planiranih Proračunom Grada Ivanić-Grada za 2023. godinu a temeljem Zaključka gradonačelnika od 13.6.2023. godine donesene su odluke o isplati:



**Udruge za promicanje zdravstveno-socijalnih programa**

Konačnu raspodjelu sredstava za programe/projekte/manifestacije udruga iz područja zdravstva i socijalne zaštite gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2023. godinu, svojim Zaključkom od 13.6.2023. godine za sljedeće udruge:

Prijava br.28.-Udruga Mali princ, Ivanić-Grad 18.000,00 EUR/135.621,00 kuna

Prijava br.27.-Udruga slijepih Zagreb 2.000,00 EUR/ 15.069,00 kuna

(Fiksni tečaj konverzije: 7,53450).

S obzirom da nije bilo zaprimljenih zahtjeva, u predmetnom razdoblju nije bilo isplata udrugama za zdravstveno-socijalne programe udruga.

**Sportske manifestacije od interesa za Grad Ivanić-Grad**

Konačnu raspodjelu sredstava za programe/projekte/manifestacije udruga iz područja sporta-sportske manifestacije od interesa za Grad Ivanić-Grad, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2023., svojim Zaključkom od 13.6.2023. godine za sljedeće udruge:

Prijava br.15.- Biciklistički klub Ivanić, Ivanić-Grad 2.600,00 EUR/19.590,00 kuna

Prijava br.37.- Oldtimer klub Ivanić-Grad, Ivanić-Grad 1.400,00 EUR/10.548,00 kuna

(Fiksni tečaj konverzije: 7,53450).

S obzirom da nije bilo zaprimljenih zahtjeva, u predmetnom razdoblju nije bilo isplata udrugama koje organiziraju sportske manifestacije od interesa za Grad Ivanić-Grad.

**Sportske manifestacije i natjecanja mladih**

Konačnu raspodjelu sredstava za programe/projekte/manifestacije udruga iz područja sporta-Sportske manifestacije i natjecanja mladih, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2023., svojim Zaključkom od 13.6.2023. godine:

Prijava br.1.- David Petanjek, Ivanić-Grad 600 EUR/4.521,00 kuna

Prijava br.29.-Karate klub Mladost, Ivanić-Grad 3.000 EUR/22.604,00 kuna

(Fiksni tečaj konverzije: 7,53450).

S obzirom da nije bilo zaprimljenih zahtjeva, u predmetnom razdoblju nije bilo isplata udrugama koje organiziraju sportske manifestacije od interesa za Grad Ivanić-Grad.

**Udruge u kulturi**

Konačnu raspodjelu sredstava za sufinanciranje programa/projekata/manifestacija udruga i građana iz područja kulture gradonačelnik je utvrdio, na temelju prijedloga kojeg je Kulturno vijeće Grada Ivanić-Grada utvrdilo na sjednici održanoj 23.6.2023. godine, svojom Odlukom o dodjeli financijskih sredstava iz Proračuna Grada Ivanić-Grada za 2023. godinu temeljem Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture iz proračuna Grada Ivanić-Grada za 2023. godinu za sljedeće prijavitelje:

|  |  |  |  |  |
| --- | --- | --- | --- | --- |
| Broj prijave | Naziv/ime prijavitelja | Program | Odobrena sredstva EUR/kn(Fiksni tečaj konverzije:7,53450) | |
|  |  |  | EUR | Kn |
| 9. | KUD "Ogranak seljačke sloge" | program učenja mladih tamburaša | 3.981 | 29994,84 |
| 9.smotra Lepe moje ravne pole |
| 22.smotra muških pjevačkih skupina Hrvatske |
| Božićni koncert-Božić u Bregima |
| 6. | Udruga Prijatelji baštine | Međunarodna volonterska radionica 2023-"Arheološka istraživanja i dokumentacija Ivanić tvrđe" | 3.850 | 29007,83 |
| 12. | VA "Milka Trnina" | Korizmeni koncert | 3.981 | 29994,84 |
| Božićni koncert |
| Koncert Gradu na dar |
| 20.susret malih vokalnih ansambala |
| Maistra, festival amaterskog kult.stvaralaštva, Rovinj 2023. |
| 11. | KUD "Posavec" Dubrovčak Lijevi i Topolje | Program "Narodno ruho naših predaka" | 3.795 | 28593,43 |
| 12.koncert dječjih folklornih skupina povodom sv.Nikole |
| 10. | Udruga "Tri rijeke"HPOI | 10.susret hrvatskih haiđina | 1.857 | 13991,57 |
| IRIS časopis za kratke japanske pjesničke forme(tiskovina i digitalni) |
| 8. | PO "Posavac" | obilježavanje 130 godina Puhačkog orkestra Posavac | 3.981 | 29994,84 |
| program rada orkestra u 2023. |
| 4. | KUD "Đuro Kundek" | Večer uz pjesmu | 3.795 | 28593,43 |
| 15.Kundekovi dani |
| Božićni koncert |
| 7. | Štefica Vanjek | knjiga: Eric i Iron | 500 | 3767,25 |
| 13. | Ogranak Matice Hrrvatske u Kloštar Ivaniću | 2.likovna kolonija i izložba slika | 500 | 3767,25 |
| 1. | Krunoslav Božić | knjiga: Ivanićki povijesni putokazi | 570 | 4294,67 |
| 2. | Miljenko Šimunović | knjiga: Art block 66 | 398 | 2998,73 |
| 3. | Miljenko Šimunović | izložba: Šahname#Deja vu | 398 | 2998,73 |
| 5. | Kaja Mišković | knjiga-zbirka pjesama: Ljubav, vjera i domovina | 398 | 2998,73 |


U skladu sa zaprimljenim zahtjevima udruga izrađeni su nalozi te je gradonačelnik donio sljedeće odluke o isplatama:



**GRADSKO DRUŠTVO CRVENOG KRIŽA IVANIĆ-GRAD**

Temeljem Proračuna Grada Ivanić-Grada za 2023. gradonačelnik je 14.2.2023. godine donio Zaključak o raspodjeli sredstava Gradskom društvu Crvenog križa Ivanić-Grad u 2023. godini.

Temeljem Proračuna Grada Ivanić-Grada za 2023., spomenutog Zaključka i potpisanog Sporazuma o osiguranju i izdvajanju sredstava za darivanje starijih osoba, socijalno ugroženih osoba i osoba s invaliditetom te za ljetovanje učenika osnovnih škola i osoba s invaliditetom u 2023. s GDCK Grada Ivanić-Grada i Hrvatskim zavodom za socijalni rad, Područni ured Ivanić-Grad za 2023. godinu, pripremljene su i gradonačelnik je donio sljedeće Odluke o mjesečnim dotacijama GDCK Ivanić-Grad za financiranje javnih ovlasti, službe traženja i posebne namjene-programe GDCK (socijalno-zdravstvene programe, programe Kluba mladeži HCK „Dabar“, Kluba osoba s dijabetesom „Za bolji život“, Kluba osoba s invaliditetom „Duga“ te za akcije solidarnosti:



Također, pripremljena je i gradonačelnik je donio, temeljem potpisanog Sporazuma, odluke vezane za darivanje socijalno ugroženih poklon paketima povodom Uskrsa 2023. godine i za ljetovanje djece iz socijalno ugroženih obitelji i osoba s invaliditetom u Kampu mladih Hrvatskog Crvenog križa u Selcu od 30.7. - 6.8.2023. godine:





Organizaciju nabave i raspodjelu paketa izvršilo je GDCK Ivanić-Grad.

Organizaciju ljetovanja djece i osoba s invaliditetom u Kampu mladih Hrvatskog Crvenog križa u Selcu, koja uključuje prijevoz, osiguranje, četiri obroka, zdravstvenu zaštitu, školu plivanja, radionice prve pomoći Crvenog križa, kulturne, sportske i zabavne sadržaje za sve učenike i osobe s invaliditetom izvršilo je GDCK Ivanić-Grad.

**VJERSKE ZAJEDNICE**

Temeljem Proračuna Grada Ivanić-Grada za 2023. godinu i Programa javnih potreba u kulturi na području Grada Ivanić-Grada u 2023. godini gradonačelnik je donio:

- 24.travnja 2023. godine Odluku o zaključenju Ugovora o dodjeli financijskih sredstava -namjenske potpore za sufinanciranje radova na sanaciji temelja i zidova župnog dvora Župe Sv. Petra apostola u Ivanić-Gradu oštećenog u potresima 22.3.2020. godine i 29.12.2020. godine te je donesena odluka o isplati:




- 25. svibnja 2023. godine Odluku o zaključenju Ugovora o dodjeli financijskih sredstava - namjenske potpore za sufinanciranje radova na sanaciji oštećenja krovišta i unutrašnjosti filijalne crkve sv. Benedikta u Trebovcu u sastavu Župe sv. Maksimilijana biskupa Posavski Bregi te je donesena odluka o isplati:



**JAVNE POTREBE U SPORTU**

Temeljem Proračuna Grada Ivanić-Grada za 2023. godinu i Programa javnih potreba u sportu na području Grada Ivanić-Grada za 2023. godinu gradonačelnik je donio sljedeće Odluke o dotacijama GZSU:



Za Gradsku zajednicu sportskih udruga Ivanić-Grad (GZSU) raspodjelu sredstva udrugama:

ŽRK “Ivanić”

RK “Ivanić-Grad

Karate klub “Mladost”

ŠNM NK ”Naftaš -Ivanić”

KK “Ivanić”

Kuglački Klub Zanatlija

Biciklistički klub “Ivanić”

Šahovski klub “Ivanić"

Teniski klub “Ivanić-92”

Odbojkaški klub “Ivanić”

USR Lonja

Streljačko društvo Fazan - Topolje

Streljački klub “Ivanić”

Kick-boxing klub "Ivanić"

Twirling klub “Ivanić

Aikido klub “ Ivanić“

Streličarski klub „Tomislav“

Auto karting klub „Ivanić“,

izvršilo je upravno tijelo-IO GZSU Ivanić-Grada.

**Sportovi od posebnog interesa:**

ŠNM NK Naftaš Ivanić(nogomet)

MRK Ivanić(rukomet)


ŽRK Ivanić(rukomet)

KK Ivanić (košarka)

KK Mladost(karate)

Za sportove od posebnog interesa za Grad Ivanić-Gradraspodjelu sredstava predložilo je za razdoblje 1. - 6. mjesec 2023. Povjerenstvo za sport na svojoj 5. sjednici održanoj 31.1.2023. godine a temeljem tog prijedloga gradonačelnik je 7.2.2023. godine donio Zaključak o raspodjeli sredstava sportskim klubovima za razdoblje 1. - 6. mjesec 2023. godine.


Temeljem Proračuna Grada Ivanić-Grada za 2023. godinu i temeljem spomenutog Zaključka donesene su sljedeće Odluke o mjesečnim dotacijama sportskim klubovima za sportove od posebnog interesa:





**JAVNE POTREBE U TEHNIČKOJ KULTURI**

Temeljem Proračuna Grada Ivanić-Grada za 2023. godinu i Programa javnih potreba u tehničkoj kulturi na području Grada Ivanić-Grada za 2023. godinu gradonačelnik je donio sljedeće Odluke o dotacijama Zajednici tehničke kulture Grada Ivanić-Grada:



Za Zajednicu tehničke kulture Grada Ivanić-Grada (ZTK) raspodjelu sredstva udrugama:

Aeroklub Ivanić-Grad,

Radio klub “Ivanić” Ivanić-Grad,

Društvo inženjera i tehničara Otok Ivanić,


Oldtimer klub Ivanić-Grad

izvršilo je upravno tijelo-IO ZTK Grada Ivanić-Grada.

Udruge u tehničkoj kulturi: Informatički klub “NET” Ivanić-Grad i Elektronički i računalni klub Ivanić-Grad nisu ispunile svoje statutarne obveze prema ZTK Grada Ivanić-Grada za 2018., 2019., 2020., 2021., 2022. i 2023. godinu - nisu dostavile izvještaje o radu i plan i program rada za 2023. godinu te nisu stekle pravo na financiranje u 2023. godini putem ZTK Grada Ivanić-Grada.

**ZAŠTITA OD POŽARA**

Temeljem Proračuna Grada Ivanić-Grada za 2023. godinu i Programa javnih potreba u vatrogastvu i civilnoj zaštiti Grada Ivanić-Grada u 2023. godini, gradonačelnik je donio sljedeće Odluke o mjesečnim dotacijama VZG Ivanić-Grada:



Za Vatrogasnu zajednicu Grada Ivanić-Grada raspodjelu sredstava DVD-ima:

DVD Deanovec

DVD Šumećani

DVD Ivanić-Grad

DVD Posavski Bregi

DVD Breška Greda

DVD Dubrovčak Lijevi

DVD Trebovec

DVD Topolje

DVD Poljana Breška

DVD Jalševec Breški

DVD Opatinec

DVD Šarampov Donji

DVD Tarno,

izvršilo je upravno tijelo VZG Ivanić-Grada.

Gradonačelnik je 23.3.2023. godine donio Plan operativne provedbe programa aktivnosti u provedbi posebnih mjera zaštite od požara od interesa za Republiku Hrvatsku u 2023. godini za područje Grada Ivanić-Grada koji je, kao temeljni dokument koordinacije i provedbe godišnjih aktivnosti Grada Ivanić-Grada i tijela uključenih u provedbu mjera zaštite od požara s područja Grada Ivanić-Grada, razmotren i usvojen na 24. tematskoj sjednici Stožera civilne zaštite Grada Ivanić-Grada održanoj, u proširenom sazivu sa zapovjedništvom VZG Ivanić-Grada, dana 24.4.2023. godine.


**CIVILNA ZAŠTITA**

Gradonačelnik je 13.5.2023. godine donio Odluku o osnivanju i imenovanju predsjednika i članova Odbora za prihvat pomoći u otklanjanju posljedica velike nesreće i katastrofe.

Gradonačelnik je 15.5.2023. godine donio Odluku o povjerenicima civilne zaštite Grada Ivanić-Grada i njihovim zamjenicima (KLASA: 024-05/23-11/58, URBROJ: 238-10-03-02/3-23-5) kojom je utvrđen broj povjerenika civilne zaštite i njihovih zamjenika za područje Grada Ivanić-Grada, kao bitnih dijelova operativnih snaga sustava civilne zaštite Grada Ivanić-Grada.

Temeljem članka 44. Zakona o sustavu civilne zaštite (Narodne novine, broj 82/15, 118/18, 31/20 i 20/121 i 114/22) te članaka 21. do 23. Pravilnika o mobilizaciji, uvjetima i načinu rada operativnih snaga sustava civilne zaštite (Narodne novine, broj 69/16), gradonačelnik je 31.5.2023. godine pokrenuo postupak za predlaganje kandidata za povjerenike civilne zaštite i njihove zamjenike za područje Grada Ivanić-Grada. Povjerenika civilne zaštite i njegovog zamjenika imenuje gradonačelnik za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja.


U cilju prikupljanja prijedloga kandidata za povjerenike civilne zaštite i njihove zamjenike područje pojedinog mjesnog odbora gradonačelnik je uputio pisma svim predsjednicima mjesnih odbora s područja grada Ivanić-Grada:



**PREDŠKOLSKI ODGOJ I OBRAZOVANJE**

Temeljem Proračuna Grada Ivanić-Grada za 2023. godinu i Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2023. godinu gradonačelnik je 14.2.2023. godine donio Odluku o sklapanju Ugovora o korištenju sredstava Proračuna Grada Ivanić-Grada za provedbu Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2023. godinu i sufinanciranja redovitog 10-satnog programa predškolskog odgoja i obrazovanja djece s prebivalištem na području Grada Ivanić-Grada u privatnom Dječjem vrtiću Roda za 2023. godinu.

U skladu s navedenom Odlukom sklopljen je s DV Roda Ugovor temeljem kojeg je gradonačelnik donio sljedeće odluke o isplatama Dječjem vrtiću Roda:



Temeljem Proračuna Grada Ivanić-Grada za 2023. i Odluke o načinu i uvjetima sufinanciranja redovitog programa predškolskog odgoja i obrazovanja te skrbi o djeci rane i predškolske dobi s područja Grada Ivanić-Grada u dječjim vrtićima drugih osnivača na području Grada Ivanić-Grada i u drugim jedinicama lokalne samouprave koju je Gradsko vijeće Grada Ivanić-Grada donijelo na svojoj 5. sjednici održanoj 23.12.2021. godine gradonačelnik je:


- 10.5.2023. godine donio Odluku o dopuni Odluke o sufinanciranju troškova redovitog programa predškolskog odgoja i obrazovanja mld. E.M. u Dječjem vrtiću Ludina.

U cilju nastavka provođenja međunarodnog programa Eko škole u Republici Hrvatskoj za 2023. godinu u Dječjem vrtiću Ivanić-Grad, gradonačelnik je 15.5.2023. godine donio odluku o zaključenju Sporazuma o suradnji u provođenju međunarodnog programa Eko škole u Republici Hrvatskoj za 2023. godinu te je isti zaključen i izvršeno plaćanje.

**OSNOVNOŠKOLSKO OBRAZOVANJE**


**Ostali programi osnovnih škola**

Temeljem Proračuna Grada Ivanić-Grada za 2023. godinu gradonačelnik je 15.2.2023. godine donio Zaključak o raspodjeli sredstava iz Proračuna Grada Ivanić-Grada za 2023. godinu za sufinanciranje programa u osnovnom obrazovanju i nagrada darovitim učenicima osnovnih škola s područja Grada Ivanić-Grada za sudjelovanje na državnim natjecanjima u 2023. godini te su donesene sljedeće odluke o isplatama dotacija školama s područja Grada Ivanić-Grada:



**Produženi boravak za učenike OŠ Stjepana Basaričeka:**

Gradonačelnik je 28.1.2019. godine donio Pravilnik o organizaciji i načinu financiranja programa produženog boravka učenika u osnovnoj školi te su temeljem Proračuna za 2023. godinu i Zaključka od 14.2.2023. godine o financiranju troškova plaće i ostalih materijalnih prava učiteljica koje izvode godišnji program produženog boravka učenika u OŠ Stjepana Basaričeka u 2023. godine, donesene sljedeće odluke o isplatama:



**SREDNJOŠKOLSKO OBRAZOVANJE**

**Programi u srednjoškolskom obrazovanju**

Temeljem Proračuna Grada Ivanić-Grada za 2023. godinu i Zaključka o raspodjeli sredstava iz Proračuna Grada Ivanić-Grada za 2023. godinu za programe u srednjoškolskom obrazovanju i nagrade učenicima za sudjelovanje na državnim natjecanjima, kojeg je gradonačelnik donio 18.4.2023. godine, u predmetnom razdoblju donesena je odluka o isplati.




**Ugovori/Sporazumi**

Pripremljeni su i gradonačelnik je donio odluke i sklopio sljedeće Ugovore:


- veljača 2023.



- ožujak 2023.



- travanj 2023.



- lipanj 2023.



**Zaključci, Odluke**

Pripremljeni su i gradonačelnik je donio Zaključke i Odluke:





**1.4. PRAVA IZ PODRUČJA SOCIJALNO-ZDRAVSTVENE PROBLEMATIKE**

Na temelju Odluke o socijalnoj skrbi (Službeni glasnik Grada Ivanić-Grada, broj 02/23) i Programa socijalnih potreba Grada Ivanić-Grada za 2023. godinu (Službeni glasnik Grada Ivanić-Grada, broj 09/22 i 05/23) u razdoblju siječanj - lipanj 2023. godine ostvarena su sljedeća prava iz područja socijalno-zdravstvene problematike:

|  |  |  |  |
| --- | --- | --- | --- |
|  |  | **Iznos** | **Broj korisnika/ napomena** |
| 1. | Pomoć za opremu novorođenog djeteta | 25.097,26 EUR/  189.095,31 HRK\* | 71 roditelj 72 novorođene djece  (+ prigodni pokloni) |
| 2. | Potpore umirovljenicima | 57.680,00 EUR/  434.589,96 HRK\* | uskrsnice 43.680,00 EUR/ 329.106,96 HRK\*  (1456 umirovljenika)  Gradska udruga umirovljenika Ivanić-Grad 9.500,00 EUR/ 71.577,75 HRK\*  Udruga umirovljenika i građana TREĆA DOB 4.300,00 EUR/  32.398,35 HRK\*  Udruga umirovljenika LONJA 200,00 EUR/  1.506,90 HRK\* |
| 3. | Pomoć za podmirenje troškova prehrane učenika u osnovnoj školi | 6.636,01 EUR/  49.999,02 HRK\* | 1 137 učenika  (OŠ Đure Deželića 465 učenika, OŠ Stjepana Basaričeka 317 učenika, OŠ Josipa Badalića 178 učenika, OŠ Posavski Bregi 177 učenika) |
| 4. | Sufinanciranje troškova djece u vrtićima izvan Dječjeg vrtića Ivanić-Grad | 29.617,73 EUR/  223.154,79 HRK\* | - DV Roda 34 djece  - DV Proljeće Kloštar Ivanić 1 dijete  - DV Ludina 1 dijete |
| 5. | Subvencioniranje troškova produženog boravka u osnovnim školama | 26.753,18 EUR/  201.571,83 HRK\* | 3 razredna odjeljenja u OŠ Stjepana Basaričeka |
| 6. | Podmirenje troškova ljetovanja u Kampu mladeži Hrvatskog Crvenog Križa | 5.667,26 EUR/  42.699,97 HRK\* | 20 djece  6 osoba s invaliditetom |
| 7. | Pomoć za podmirenje troškova prijevoza djeteta s teškoćama u razvoju i pratitelja u ustanove kategorizirane za njihove potrebe | 1.819,55 EUR/  13.709,40 HRK\* | 3 korisnika (do svibnja 2023. godine 2 korisnika) |
| 8. | Jednokratna novčana pomoć | 8.642,30 EUR/  65.115,41 HRK\* | 30 kućanstva:  8 samaca  22 obitelji |
| 9. | Poklon paketi povodom blagdana osobama u socijalnoj potrebi te starijim osobama (prigodom Uskrsa) | 6.159,60 EUR/  46.409,51 HRK\* | 290 osoba:  - 42 osobe – stare i nemoćne osobe – korisnici ZMN (spisak Centar za socijalnu skrb Ivanić-Grad)  - 53 djece iz socijalno ugroženih obitelji – korisnici ZMN (spisak CZSS)  - 126 osoba s invaliditetom – korisnici prava na osobnu invalidninu (spisak CZSS)  - 69 starije osobe iznad 90. god. (spisak Matični ured) |
| 10. | Pomoć na podmirenje troškova stanovanja (voda i odvodnja, smeće, plin, najamnina, naknada za uređenje voda…) | 9.939,56 EUR/  74.889,61 HRK\* | 48 kućanstva:  23 samaca  25 obitelji |
| 11. | Stipendije učenicima i studentima | 26.250,00 EUR/  197.780,63 HRK\* | 15 učenika  15 studenata |
| 12. | Sufinanciranje troškova prijevoza studenata | 22.908,96 EUR/  172.607,56 HRK\* | 224 studenata |
| 13. | Dodatni obrazovni materijal učenicima osnovnih škola | 0,00 EUR/  0,00 HRK\* | isplata će biti tijekom kolovoza 2023. |
| 14. | Socijalno-zdravstveni projekti udruga | 0,00 EUR/  0,00 HRK\* |  |
| 15. | Programi preventive - DDK | 350,00 EUR/  2.637,08 HRK\* | prilikom dobrovoljnog darivanja krvi - nalaz KKS darivateljima |
| 16. | Programi Gradskog društva Crvenog križa Ivanić-Grad | 3.604,15 EUR/  27.155,47 HRK\* |  |
|  |  |  |  |
| 17. | Prijevoz pokojnika | 1.368,69 EUR/  10.312,39 HRK\* | 3 osobe |

Za sva navedena prava sredstva su bila osigurana u Proračunu Grada Ivanić-Grada za 2023. godinu.

\* Fiksni tečaj konverzije: 7,53450

**1.5. RASPOLAGANJE NEKRETNINAMA U VLASNIŠTVU GRADA IVANIĆ-GRADA**

**1.5.1. Raspolaganje poslovnim prostorima u vlasništvu Grada Ivanić-Grada**

* 12. studenoga 2021. godine objavljen je Javni natječaj za davanje u zakup poslovno-proizvodnih prostora/inkubacijskih prostora u objektu Modularnog drvno-tehnološkog inkubatora Ivanić-Grad.

Predmet Javnog natječaja je davanje u zakup poslovno-proizvodnih prostora/inkubacijskih u objektu Modularnog drvno-tehnološkog inkubatora Ivanić-Grad koji se nalazi u Poduzetničkoj ulici.

Grad Ivanić-Grad je tijekom izvještajnog razdoblja sklopio ugovor o zakupu poslovnog prostora sa sljedećim najpovoljnijim ponuditeljem:

1. SIGURNE RUKE, obrt za usluge, vl. Bernarda Krnić, Ivanić-Grad, Donja Poljana 45 za zakup jednog ureda u objektu Modularnog drvo-tehnološkog inkubatora Ivanić-Grad koji se nalazi u Poduzetničkoj ulici, **dana 28. travnja 2023. godine**

**1.5.2. Raspolaganje građevinskim zemljištem u vlasništvu Grada Ivanić-Grada**

* 14. srpnja 2022. godine objavljen je ažurirani Javni natječaj za prodaju nekretnina u vlasništvu Grada KLASA: 940-01/22-01/9, URBROJ: 238-10-03-03/2-22-1).

Predmet ovoga Javnoga natječaja su sljedeća građevinska zemljišta:

a) k.č.br. 1672, upisana u zk.ul.br. 2792, k.o. Ivanić Grad

b) k.č.br. 257, upisana u zk.ul.br. 105, k.o. Dubrovčak

c) k.č.br. 490/5, upisana u zk.ul.br. 3964 k.o. Ivanić Grad

d) k.č.br. 480/4, upisana u zk.ul.br. 3965 k.o. Ivanić Grad

te je za ista natječaj na dan 30. lipnja 2023. godine i dalje u tijeku.

* 14. srpnja 2022. godine objavljen je ažurirani Javni natječaj za prodaju nekretnina u vlasništvu Grada Ivanić-Grada KLASA: 940-01/22-01/14, URBROJ: 238-10-03-03/3-22-1.

Predmet ovoga Javnoga natječaja su sljedeća građevinska zemljišta:

1. k.č.br. 811, upisana u zk.ul.br. 326, k.o. Prečno
2. k.č.br. 816, upisana u zk.ul.br. 328, k.o. Prečno
3. k.č.br. 817, upisana u zk.ul.br. 328, k.o. Prečno
4. k.č.br. 834, upisana u zk.ul.br. 48, k.o. Prečno
5. k.č.br. 218, upisana u zk.ul.br. 381, k.o. Breška Greda

te je za iste natječaj na dan 30. lipnja 2023. godine i dalje u tijeku.

* 21. travnja 2023. godine objavljen je Javni natječaj za prodaju nekretnine u vlasništvu Grada Ivanić-Grada KLASA: 940-01/23-01/4, URBROJ: 238-10-03/1-23-1.

Predmet ovoga Javnoga natječaja bila je prodaja suvlasničkoga dijela nekretnine u vlasništvu Grada Ivanić-Grada u dijelu 1/3, k.č.br. 1592, kuća i dvor ukupne površine 862 m², upisana u zk.ul.br. 93, k.o. Ivanić Grad,kod Općinskoga suda u Velikoj Gorici, Zemljišnoknjižni odjel Ivanić Grad.

15. svibnja 2023. godine održana je sjednica Povjerenstva za raspolaganje nekretninama na kojoj su otvarane ponude na predmetni Javni natječaj te je nakon toga Grad Ivanić-Grad zaključio ugovor o kupoprodaji suvlasničkog dijela predmetne nekretnine sa najpovoljnijim ponuditeljem.

**1.5.3. Raspolaganje poljoprivrednim zemljištem u vlasništvu Grada Ivanić-Grada**

* 14. travnja 2022. godine objavljen je ažurirani Javni natječaj za prodaju nekretnina u vlasništvu Grada Ivanić-Grada KLASA: 940-01/22-01/6, URBROJ: 238-10-03-03/3-22-5.

Predmet ovoga Javnoga natječaja je nekretnina: k.č. br. 199, upisana u zk. ul. br. 17, k.o. Lepšić, te je za istu natječaj na dan 30. lipnja 2023. godine i dalje u tijeku.

* 14. travnja 2022. godine objavljen je ažurirani Javni natječaj za prodaju nekretnina u vlasništvu Grada Ivanić-Grada KLASA: 940-01/22-01/7, URBROJ: 238-10-03-03/3-22-1.

Predmet ovoga Javnoga natječaja su sljedeća poljoprivredna zemljišta:

a) k.č. br. 75, upisana u zk. ul. br. 221, k.o. Šumećani,

b) k.č. br. 76, upisana u zk. ul. br. 221, k.o. Šumećani,

te je za iste natječaj na dan 30. lipnja 2023. godine i dalje u tijeku.

* 14. srpnja 2022. godine objavljen je ažurirani Javni natječaj za prodaju nekretnina u vlasništvu Grada Ivanić-Grada KLASA: 940-01/22-01/14, URBROJ: 238-10-03-03/3-22-1.

Predmet ovoga Javnoga natječaja je sljedeće poljoprivredno zemljište:

1. k.č.br. 817, upisana u zk.ul.br. 328, k.o. Prečno

te je za isto natječaj na dan 30. lipnja 2023. godine i dalje u tijeku.

**1.5.4. Program društveno poticane stanogradnje na području Grada Ivanić-Grada**

Javni poziv za prikupljanje zahtjeva za kupnju stanova građenih po Programu društveno poticane stanogradnje i utvrđivanje Liste reda prvenstva (KLASA: 370-03/20-01/1, URBROJ: 238/10-01-01/2-21-3 od 01. rujna 2021.) završio je 31. prosinca 2021.

Navedenim pozivom prikupljali su se zahtjevi zainteresiranih građana za kupnju stanova prema Programu društveno poticane stanogradnje na području Grada Ivanić-Grada, a čija gradnja je predviđena na nekretnini kč.br. 1148/1, k.o. Ivanić-Grad. Na poziv je pristiglo 33 zahtjeva zainteresiranih građana. Povjerenstvo za utvrđivanje liste prvenstva za kupnju stana prema Programu društveno poticane stanogradnje na području Grada Ivanić-Grada provelo je postupak ocjene zahtjeva podnositelja te utvrdilo Prijedlog liste reda prvenstva (KLASA: 370-03/20-01/1, URBROJ: 238-10-04-02/3-22-22) 02. ožujka 2022. godine te je isti objavljen na oglasnoj ploči i web stranici Grada Ivanić-Grada. Na prijedlog Povjerenstva konačnu Listu prvenstva utvrđuje gradonačelnik te se ista objavljuje na oglasnoj ploči i web stranici Grada Ivanić-Grada. Usporedno će se rješavati imovinsko – pravni odnosi.

Zbog proteka vremena od objave Prijedloga liste reda prvenstva (KLASA: 370-03/20-01/1, URBROJ: 238-10-04-02/3-22-22) 02. ožujka 2022. godine, pa do donošenja Konačne liste, bilo je potrebno ponovno ispitati sve podnesene zahtjeve te je dana 03. ožujka ponovno objavljena Lista reda prvenstva (KLASA: 370-03/20-01/1, URBROJ: 238-10-04-02/3-22-25) nakon čega je dana 21. ožujka 2023. objavljena Konačna lista reda prvenstva (KLASA:024-05/23-11-36, URBROJ: 238-10-04-03/4-23-6). Prema navedenoj Konačnoj listi, uvijete ispunjava 26 kandidata.

Dodatni javni poziv za prikupljanje zahtjeva za kupnju stanova građenih po Programu društveno poticane stanogradnje i utvrđivanje Liste reda prvenstva (KLASA:370-01/23-06/1, URBROJ: 238-10-04-03/4-23-1) objavljen je 03. travnja 2023. godine, te je nakon pristiglih zahtjeva započeo postupak ocjene i izrade Prijedloga dodatne liste reda prvenstva.

Nakon provedene i objavljene dodatne Konačne liste pristupiti će se izradi projektne dokumentacije u suradnji sa APN-om.

**1.5.5. Ostalo**

Provedba parcelacija i uknjižbe nerazvrstanih cesta te ukidanje statusa nerazvrstanih cesta i uknjižba vlasništva Grada Ivanić-Grada. Isto je provedeno kao prethodne potrebne radnje za rješavanje imovinsko – pravnih odnosa i uknjižbe prava služnosti te radi kupoprodaje nekretnina.

**1.6. SUDSKI I UPRAVNI POSTUPCI**

U navedenom periodu Grad vodi sljedeće sudske postupke:

1.) Radnik d.d. c/a Županija i Grad – spor radi isplate iznosa od 1.606.079,68 kn. Predmet se po odluci drugostupanjskog suda o žalbi tužitelja nalazi na ponovnom rješavanju pred prvostupanjskim sudom.

2.) Snježana Srebačić c/a RH, Županija i Grad – spor radi naknade štete. I. stupanjska presuda kojom je RH, Zagrebačkoj županiji i Gradu Ivanić-Gradu naloženo solidarno isplatiti tužiteljici Snježani Srebačić iznos od 78.800,00 kn sa zakonskom zateznom kamatom od 1. studenoga 2016. godine, na što je Grad Ivanić-Grad uložio žalbu (žalbu uložile i RH i Zagrebačka županija). Predmet se po odluci drugostupanjskog suda o žalbi nalazi na ponovnom rješavanju pred prvostupanjskim sudom.

3.) Martina Kovač Crnčec c/a Grad – tužba radi utvrđenja vlasništva dosjelošću na nekretnini u vlasništvu Grada Ivanić-Grada (zk.č.br. 1871/4 k.o. Ivanić Grad). Putem punomoćnika zaprimljena prvostupanjska presuda Općinskog suda u Velikoj Gorici, Stalna služba u Ivanić-Gradu, posl.br. P-284/2022-8, kojom se tužba tužiteljice odbija kao neosnovana. Odlukom drugostupanjskog suda o žalbi od 20. lipnja 2023. godine žalba tužiteljice odbijena je kao neosnovana te je potvrđena prvostupanjska presuda Općinskog suda u Velikoj Gorici, Stalna služba u Ivanić-Gradu, posl.br. P-284/2022-8.

4.) Martina Kovač Crnčec c/a Grad – tužba radi smetanja posjeda na zk.č.br. 1871/4 k.o. Ivanić Grad. Putem punomoćnika zaprimljeno prvostupanjsko rješenje Općinskog suda u Velikoj Gorici, Stalna služba u Ivanić-Gradu, posl.br. Psp-7/2022-8, kojim se tužba tužiteljice odbija kao neosnovana. Predmet se po žalbi tužiteljice nalazi na rješavanju pred drugostupanjskim sudom.

5.) Kapitel d.o.o. c/a Grad – rješenje o ovrsi na temelju vjerodostojne isprave javne bilježnice Nives Mirčetić, posl.br. Ovrv-4184/2022, UPP/OS-Ovrv-826/2022, povodom prigovora tuženika stavljeno izvan snage 15. rujna 2022. godine. Postupak je nastavljen kao u povodu prigovora protiv platnog naloga pred Općinskim sudom u Velikoj Gorici, Stalna služba u Ivanić-Gradu, radi isplate iznosa od 1.431.041,35 kn.

6.) Dana 28. lipnja 2023. godine dana je punomoć gradonačelnika Grada Ivanić-Grada odvjetniku Nenadu Dianiću iz Ivanić-Grada, za podnošenje tužbe Upravnom sudu u Zagrebu protiv rješenja Ministarstva pravosuđa i uprave, KLASA: UP/II-942-01/22-01/43, URBROJ: 514-04-02-01-01/07-23-06 od 9. ožujka 2023. godine, kojim se odbija žalba Grada Ivanić-Grada izjavljena protiv djelomičnog rješenja Zagrebačke županije, Upravnog odjela za prostorno uređenje, gradnju i zaštitu okoliša, Odsjek za imovinsko-pravne poslove, Ispostava Ivanić-Grad, KLASA: UP/I-942-01/20-02/02, URBROJ: 238/1-18-12-05/2-21-42 od 2. prosinca 2021. godine, u postupku radi naknade za oduzetu imovinu F. P. iz Ivanić-Grada na temelju Zakona o naknadi za imovinu oduzetu za vrijeme jugoslavenske komunističke vladavine.

**2. UPRAVNI ODJEL ZA KOMUNALNO GOSPODARSTVO, PROSTORNO PLANIRANJE, GOSPODARSTVO I POLJOPRIVREDU**

Sukladno Odluci o ustrojstvu upravnih tijela Grada Ivanić-Grada (Službeni glasnik Grada Ivanić-Grada, broj 06/19 i 08/22), Upravni odjel za komunalno gospodarstvo, prostorno planiranje, gospodarstvo i poljoprivredu obavlja:

- pripremu prijedloga odluka i drugih akata koji su u ovlasti Grada iz djelokruga Upravnog odjela,

- komunalno gospodarstvo,

- postupke prisilne naplate komunalne naknade i komunalnih doprinosa,

- održavanje nekretnina u vlasništvu Grada,

- korištenje javnih površina,

- prostorno uređenje i urbanističko planiranje, zaštitu i unaprjeđenje prirodnog okoliša,

- uređenje naselja,

- osnivanje i vođenje katastra vodova,

- osnivanje izvorne i grafičke evidencije naselja, ulica i kućnih brojeva,

- regulaciju prometa i prometno redarstvo,

- gospodarstvo,

- poljoprivredu,

- poljoprivredno zemljište u vlasništvu Republike Hrvatske i vlasništvu Grada,

- brigu o službenim automobilima,

- ostale poslove sukladno posebnim popisima.

**2.1. RASPOLAGANJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

Dana 13. siječnja 2023. godine Gradsko vijeće Grada Ivanić-Grada na svojoj 15. sjednici donijelo je Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada kojom se raspisuje javni natječaj za zakup poljoprivrednog zemljišta u vlasništvu države na području Grada Ivanić-Grada u katastarskim općinama: Breška Greda, Caginec, Lepšić, Ljievi Dubrovčak, Posavski Bregi, Prečno, Šarampov, Šumećani, Topolje i Trebovec. Zemljište koje je predmet javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grad daje se na rok od 25 godina s mogućnošću produljenja za isto razdoblje za vrstu proizvodnje za trajne nasade navedenu u gospodarskom programu ponuditelja, odnosno na rok od 15 godina s mogućnošću produljenja za isto razdoblje za sve ostale vrste proizvodnje navedene u gospodarskom programu ponuditelja.

Grad Ivanić-Grad dana 16. siječnja 2023. godine raspisao je javni natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada. Sveukupna površina u natječaju za zakup na rok od 25/15 godina iznosi 877,3542 ha i početna zakupnina u iznosu 39.744,80 EUR. Sveukupna površina u natječaju za zakup na rok od 5 godina iznosi 2,8369 ha i početna zakupnina u iznosu 125,75 EUR. U natječaju je raspisano 80 PTC-ova (proizvodno-tehnoloških cjelina). Temeljem članka 7. stavka 2. Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske (Narodne novine, broj 104/22 i 133/22), te objavljenog Javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada od 16.01.2023. (KLASA: 940-01/22-09/22; URBROJ: 238-10-01/23-20), Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Ivanić-Grada (dalje u tekstu: Povjerenstvo), dana 07. ožujka 2023. godine izvršilo je javno otvaranje ponuda pristiglih na Javni natječaj za zakup poljoprivrednog zemljišta u vlasništvu Republike Hrvatske na području Grada Ivanić-Grada. Zbog velikog broja pristiglih ponuda Povjerenstvo je nastavilo s javnim otvaranjem ponuda održanog dana 14.03.2023. godine. Na javni natječaj pristigle su ukupno 72 ponude od kojih su 70 pravovremene odnosno pristigle su u zakonskom roku, a 2 ponude su pristigle van zakonskog roka.

Predmet rada Povjerenstva bilo je utvrđivanje najpovoljnijih ponuditelja za zakup poljoprivrednog zemljišta u vlasništvu Republike Hrvatske na području Grada Ivanić-Grada, a temeljem kriterija propisanih Pravilnikom o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske (Narodne novine, broj 104/22 i 133/22). Povjerenstvo za zakup održalo je ukupno 11 sjednica na kojima su izvršili analizu i bodovanje pristiglih ponuda te donijeli prijedlog Odluke o izboru najpovoljnije ponude na natječaju za zakup poljoprivrednog zemljišta u vlasništvu RH na području Grada Ivanić-Grada koji je sukladno članku 31. stavku 20. Zakona o poljoprivrednom zemljištu (Narodne novine, broj 20/18, 115/18, 98/19 i 57/22), dana 22. svibnja 2023. godine zajedno s popratnom dokumentacijom dostavljen na prethodnu suglasnost Ministarstvu poljoprivrede.

Dana 09. svibnja 2023. godine Grad Ivanić-Grad dobio je suglasnost Ministarstva poljoprivrede na Odluku o izboru najpovoljnije ponude za zakup poljoprivrednog zemljišta u vl. RH za Grad Ivanić-Grad (KLASA: 024-05/22-04/10; URBOR: 238-10-01/22-1 od 22.12.2022. godine), a koja se odnosi na javni natječaj za zakup poljoprivrednog zemljišta u vlasništvu Republike Hrvatske na području Grada Ivanić-Grada (KLASA: 940-01/22-01/8; URBROJ: 238-10-01-22-4 od 26. svibnja 2022.godine).

Sukladno čl. 38. stavku 3. Zakona o poljoprivrednom zemljištu (Narodne novine, broj 20/18, 115/18, 98/19 i 57/22), Grad Ivanić-Grad dopisom od 13. lipnja 2023. godine dostavio je Županijskom državnom odvjetništvu 24 nacrta ugovora o zakupu na prethodno mišljenje o pravnoj valjanosti uz popratnu dokumentaciju.

**2.2. OSTALE AKTIVNOSTI ODSJEKA ZA POLJOPRIVREDU**

Grad Ivanić-Grad u suradnji s Ministarstvom poljoprivrede organizirao je pomoć poljoprivrednicima s našeg područja pri popunjavanju Jedinstvenog zahtjeva za 2023. godinu počevši od 30. ožujka (četvrtak) zaključno do 01. lipnja svakog tjedna utorkom i četvrtkom od 8 do 15 sati u Društvenom domu Posavski Bregi.

Dana 10. svibnja 2023. godine Gradsko vijeće Grada Ivanić-Grada na svojoj 19. sjednici usvojilo je Strategiju razvoja poljoprivrede i ruralnog prostora Grada Ivanić-Grada za razdoblje 2023. – 2030. godine koju je izradio Grad Ivanić-Grad. Strategija predstavlja srednjoročni akt strateškog planiranja od značaja za Grad Ivanić-Grad, kojim će se utvrditi vizija razvoja, ciljevi i prioriteti poljoprivrede na području Grada Ivanić-Grada te aktivnosti za njihovo ostvarenje. Svi strateški ciljevi su usmjereni na unaprjeđenje ruralnog gospodarstva te obuhvaćaju sugestije za ostvarenje povećanja produktivnosti poljoprivrede na okolišno i klimatski održiv način, uz jačanje veza između proizvodnje i tržišta te stvaranje novih radnih mjesta u ruralnom gospodarstvu.

**2.3. POSTUPCI PRISILNE NAPLATE POTRAŽIVANJA GRADA IVANIĆ-GRADA**

Svi aktivni postupci pokrenuti c/a pravnih i fizičkih osoba su nastavljeni te je pripremljen velik dio ovrha radi naplate naknade za uređenje voda i komunalne naknade protiv pravnih i fizičkih osoba.

Tijekom ovog izvještajnog perioda Upravni odjel za komunalno gospodarstvo, prostorno planiranje, gospodarstvo i poljoprivredu izdao je:

- 102 rješenja o ovrsi komunalne naknade

- 5 rješenja o ovrsi naknade za uređenje voda.

* + 1. **Ovrhe**

U navedenom razdoblju provedene su ovrhe po osnovi nenaplaćenog komunalnog doprinosa, komunalne naknade i naknade za uređenje voda.

Po ispostavljenim karticama kupaca Upravnog odjela za financije i proračun na kojima su knjižena dugovanja po osnovi komunalnog doprinosa, komunalne naknade i naknade za uređenje voda pripremana su rješenja o ovrhama, od kojih je dio naplaćen od stranaka primitkom rješenja o ovrsi, a dio je naplaćen putem FINA-e, a u skladu sa Zakonom o provedbi ovrhe na novčanim sredstvima (Narodne novine, broj 68/18, 02/20, 46/20, 47/20, 83/20 i 133/20).

Naplaćeni iznos po ovrhama za komunalnu naknadu ukupno iznosi 8.243,37 €.

Naplaćeni iznos po ovrhama za naknadu za uređenje voda ukupno iznosi 3.698,76€.

\_\_\_\_\_\_\_\_\_\_\_\_\_\_\_\_\_\_\_\_

ukupno: 11.942,13 €

Napomena: U naplaćenim iznosima su uračunati i iznosi od rješenja o ovrhama koja su izdana u 2022. godini, ali naplaćena u 2023 godini.

* + 1. **Prijave tražbina u stečajnom postupku**

1. **DAMEX GRADNJA d.o.o.**, Radnička cesta 173, Zagreb – Trgovački sud u Zagrebu, Amruševa 2 / II dana 01. listopada 2021. godine donio je Rješenje o otvaranju stečajnog postupka nad dužnikom Damex gradnja d.o.o. za građenje, trgovinu i usluge (St-1265/21-26) kojim rješenjem se pozivaju vjerovnici da prijave svoje tražbine stečajnom upravitelju.

Grad Ivanić-Grad podnio je prijavu tražbine u stečajnom postupku i to za tražbinu Grada za komunalnu naknadu u iznosu od 5.534.241,02 kn i za tražbinu za naknadu za uređenje voda u iznosu od 1.357.297,62 kn.

Dana 12. travnja 2022. godine Trgovački sud u Zagrebu donio je Rješenje (St-1265/21-68) kojim se utvrđuje tražbina Grada Ivanić-Grada u iznosu od 2.680.743,92 kn, a osporava iznos od 4.210.794,72 kn te se Grad Ivanić- Grad upućuje na parnicu protiv stečajnog dužnika Damex gradnje d.o.o. radi utvrđivanja osporene tražbine u iznosu od 4.210.794,72 kn.

Na navedeno rješenje Trgovačkog suda u Zagrebu, Grad Ivanić-Grad je izjavio žalbu temeljem koje je Visoki Trgovački sud u Zagrebu, Berislavićeva 11, dana 17. svibnja 2022. godine preinačio Rješenje Trgovačkog suda u Zagrebu od 12. travnja 2022. godine (St-1265/21-68).

Rješenjem Visokog trgovačkog suda u Zagrebu (39 Pž-2171/2022-2) stečajni upravitelj dužnika Damex gradnje d.o.o. upućuje se da u roku od 8 dana od primitka istoga pokrene parnicu radi utvrđivanja osnovanosti osporavanja tražbine Grada Ivanić-Grada u iznosu od 4.210.794,72 kn jer će se u protivnome smatrati da je osporavanje otklonjeno te će se potraživanje Grada Ivanić-Grada smatrati utvrđenim za puni iznos od 6.891.538,64 kn.

Dana 28. lipnja 2022. godine stečajna upraviteljica Damex gradnje d.o.o. zaprimila je Rješenje Visokog trgovačkog suda u Zagrebu (39 Pž-2171/2022-2) te kako parnica radi utvrđivanja osnovanosti osporavanja tražbine Grada Ivanić-Grada nije pokrenuta u ostavljenome roku, potraživanje Grada Ivanić-Grada na dan 07. srpnja 2022. godine utvrđeno je za puni iznos od 6.891.538,64 kn.

1. **ELEKTROCENTAR PETEK d.o.o.,** Etanska cesta 8, Ivanić-Grad – Trgovački sud u Zagrebu, Amruševa 2 / II dana 16. studenoga 2022. godine donio je Rješenje o otvaranju predstečajnog postupka nad dužnikom ELEKTROCENTAR PETEK d.o.o. (48 St-3077/2022-8) kojim rješenjem se pozivaju vjerovnici da prijave svoje tražbine nadležnoj jedinici Financijske agencije.

Grad Ivanić-Grad je dana 02. prosinca 2022. godine podnio prijavu tražbine u predstečajnom postupku i to za tražbinu Grada za komunalnu naknadu u iznosu od 32.129,91 kuna, za naknadu za uređenje voda u iznosu od 10.172,22 kuna, za izvođenje radova rekonstrukcije i dogradnje zgrade Dječjeg vrtića Ivanić-Grad, objekt Livada na Žeravincu u iznosu od 215.008,64 kuna te za izvođenje radova na izgradnji jednodijelne školske sportske dvorane s rekonstrukcijom zgrade Osnovne škole Josipa Badalića na dijelu spoja sa sportskom dvoranom u iznosu od 347.675,16 kuna.

Dana 25. siječnja 2023. godine povjerenik predstečajnog postupka te dana 26. siječnja 2023. trgovačko društvo Elektrocentar Petek d.o.o. očitovali se kako tražbinu Grada Ivanić-Grada u iznosu od 30.125,23 kn priznaju u cijelosti, dok preostali iznos tražbine od 588.746,12 kn osporavaju. Kao razlog osporavanja navode da prijavljena tražbina proizlazi iz potencijalnih potraživanja po osnovi jamstava za uredno izvršenje poslova. Također navode kako je projekt Dječji vrtić Ivanić-Grad, objekt Livada na Žeravincu izvršen u potpunosti, da je prošao tehnički pregled i stavljen u upotrebu, te da se u istom obavlja djelatnost kojoj je namijenjen.

1. **PETEK TOURS – PUTNIČKA AGENCIJA društvo s ograničenom odgovornošću za turizam, prijevoz i usluge**, Vukovarska ulica 1, Ivanić-Grad – Trgovački sud u Zagrebu, Stalna služba u Karlovcu, Trg hrvatskih branitelja 1, Karlovac dana 02. prosinca 2022. godine donio je Rješenje o otvaranju predstečajnog postupka nad dužnikom PETEK TOURS – PUTNIČKA AGENCIJA društvo s ograničenom odgovornošću za turizam, prijevoz i usluge (4 St-3152/2022-10) kojim rješenjem se pozivaju vjerovnici da prijave svoje tražbine nadležnoj jedinici Financijske agencije.

Grad Ivanić-Grad je dana 14. prosinca 2022. godine podnio je prijavu tražbine u predstečajnom postupku i to za tražbinu Grada za komunalnu naknadu u iznosu od 178.576,11 kuna te za naknadu za uređenje voda u iznosu od 416.365,02 kuna.

Dana 13. veljače 2023. godine Financijska agencija primila je očitovanje trgovačkog društva Petek tours – putnička agencija d.o.o. za turizam, prijevoz i usluge kojim tražbinu Grada Ivanić-Grada u iznosu od 594.941,13 kn / 78.962,26 EUR u cijelosti osporavaju navodeći da je u tijeku sudski postupak za navedenu tražbinu.

Rješenjem o utvrđenim i osporenim tražbinama Trgovačkog suda u Zagrebu, Stalne službe u Karlovcu (4 St-3152/2022-24) od 23. ožujka 2023. godine te Ispravkom rješenja (4 St-3152/2022-27) upućen je dužnik na pokretanje parnice radi utvrđivanja osnovanosti svog osporavanja u roku od osam dana od pravomoćnosti rješenja o potvrdi predstečajnog sporazuma ili od pravomoćnosti rješenja o obustavi predstečajnog postupka. Ako dužnik ne pokrene parnicu u ostavljenome roku, smatrat će se da je osporavanje otklonjeno.

Dana 21. lipnja 2023. godine Trgovački sud u Zagrebu, Stalna služba u Karlovcu donio je Rješenje o potvrdi predstečajnog sporazuma (4 St-3152/2022-50) kojim je određeno da će se Gradu Ivanić-Gradu u slučaju otklanjanja osporavanja, tražbina namiriti na način da će Grad Ivanić-Grad otpustiti dužniku dio utvrđene tražbine, što iznosi 47.377,36 EUR / 356.964,69 kn. Preostali iznos tražbine od 31.584,90 EUR / 237.976,46 kn dužnik će otplatiti nakon isteka počeka od 12 mjeseci na 84 jednaka mjesečna anuiteta, bez kamata od kojih svaki iznosi 376,01 EUR / 2.833,05 kn, računajući od pravomoćnosti rješenja kojim se potvrđuje plan restrukturiranja svakog 15-og u mjesecu. Dužnik će rezervirati iznose koji dospijevaju za vjerovnika osporene tražbine do pravomoćnog okončanja postupka radi otklanjanja osporavanja, odnosno utvrđivanja tražbine.

**2.4. STATUS PROJEKATA**

U tablici u nastavku navedeni su projekti koji su u tijeku u razdoblju od siječnja do lipnja 2023. godine:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Vrsta projekta** | **Datum prijave** | **Ukupna vrijednost projekta (kn)** | **Traženi iznos sufinanciranja (kn)** | **Pružatelj potpore** | **Status** | **Odobreni iznos (kn)** | **Opis projekta** |
| **1.** | Uvođenje sustava pametnog parkinga i katastra zelenila u Gradu Ivanić-Gradu | 30.1.2023. | 162.372,50 € | 65.189,00 € | Fond za zaštitu okoliša i eneregetsku učinkovitost | Odbijeno |  | Provedbom projekta predviđeno je uvođenje digitalnog rješenja za upravljanje kapacitetima 100 parkirnih mjesta na javnim parkiralištima u Ivanić-Gradu. Drugo rješenje koje se uvodi u sklopu projekta je katastar zelenila u Ivanić-Gradu koji podrazumijeva popisivanje, katalogiziranje i izrada GIS baze za sve biljne vrste na području katastarske općine Ivanić-Grad. |
| **2.** | Razvoj javne turističke infrastrukture Grada Ivanić-Grada u funkciji održivih oblika turizma – Zemlja crnog zlata | 28.2.2023. | 3.162.193,45 € | 3.162.193,45 € | Ministarstvo turizma i sporta (NPOO) | Prijavljeno |  | Projektom se interpretira geološka i naftno-rudarska baština ivanićkog kraja kroz nekoliko interpretacijskih punktova na području grada, a sve s ciljem razvoja javne turističke infrastrukture. Projektom će biti obuhvaćeno više lokacija i aktivnosti kako bi se interpretacijski sadržaj povezao u jednu smislenu cjelinu - izgradnja interpretacijskog paviljona, preseljenje čardaka, izgradnja poučne staze, postavljanje interpretacijskih oznaka, izrada web stranice, webshopa i mobilne aplikacije te nabava turističkog vozila. |
| **3.** | Nabava stroja s ciljem poboljšanja kvalitete komunalnih usluga u Ivanić-Gradu | 7.3.2023. | 27.035,50 € | 8.110,65 € | Ministarstvo prostornoga uređenja, graditeljstva i državne imovine | Prijavljeno |  | Ovim projektom predviđena je nabava novog multifunkcionalnog traktora (kosilica, prednji utovarivač, stražnja ruka za kopanje, hidraulički priključci za druge nastavke) kojeg KCIG ne posjeduje trenutno i koji će omogućiti obavljanje poslova za koje je do sada bilo potrebno unajmljivati strojeve. |
| **4.** | Vraćanje u ispravno radno stanje infrastrukture u području prijevoza na području Grada Ivanić-Grada | 10.3.2023. | 1.912.159,85 € | 1.912.159,85 € | Ministarstvo mora, prometa i infrastrukture | Odobreno | 1.912.657,57 € |  |
| **5.** | Rješenje raskrižja Vukovarska ulica – Omladinska ulica u Ivanić-Gradu | 22.3.2023. | 45.125,50 € | 31.587,85 € | Ministarstvo unutarnjih poslova | Prijavljeno |  | Izgradnja jednostavnog kružnog toka na mjestu postojećeg križanja. |
| **6.** | Vraćanje u ispravno radno stanje infrastrukture u području obrazovanja Grada Ivanić-Grada | 30.3.2023. | 6.090,90 € | 6.090,90 € | Ministarstvo prostornoga uređenja, graditeljstva i državne imovine | Prijavljeno |  | Sanacija oštećenja u potresu na objektu Visoke škole i POU. |
| **7.** | Mjere zaštite kulturne bašitne na području Grada Ivanić-Grada | 30.3.2023. | 10.449,97 € | 10.449,97 € | Ministarstvo prostornoga uređenja, graditeljstva i državne imovine | Prijavljeno |  | Sanacija oštećenja u potresu na objektu Gradske uprave, ORI i Muzeja. |
| **8.** | Pružanje privremenog smještaja radi pokrivanja potreba stanovništva pogođenog potresom na području Grada Ivanić-Grada od prosinca 2020. godine | 30.3.2023. | 29.107,77 € | 29.107,77 € | Ministarstvo prostornoga uređenja, graditeljstva i državne imovine | Odobreno | 26.915,64 € | Troškovi smještaja u Crosco hotelu u razdoblju neposredno nakon potresa. |
| **9.** | Sufinanciranje vlastitog udjela - Izgradnja sportskog igrališta u Dubrovčaku Lijevom | 7.4.2023. | 45.798,53 € | 22.899,27 € | Ministarstvo regionalnoga razvoja i fondova EU | Prijavljeno |  | Sufinanciranje vlastitog udjela na projektu Izgradnja sportskog igrališta u Dubrovčaku Lijevom. |
| **10.** | Projekt ulaganja u objekt dječjeg vrtića LIVADA, Žeravinec | 11.4.2023. | 47.882,25 € | 28.729,35 € | Središnji državni ured za demografiju i mlade | Odobreno | 25.856,42 € | Ograda i igrala za vanjsko dječje igralište. |
| **11.** | Izgradnja padel igrališta | 12.4.2023. | 84.334,25 € | 67.467,40 € | Ministarstvo turizma i sporta | Prijavljeno |  | Izgradnja pristupne staze i padel igrališta na SP Zelenjak uz spray park. |
| **12.** | Izrada projektne dokumentacije cjelovite obnove zgrade Muzeja Ivanić-Grada | 21.4.2023 | 35.681,16 € | 35.681,16 € | Ministarstvo kulture i medija | Odobreno | 28.959,90 € | Objekt Stare škole u Ivanić-Gradu, kojeg koriste Muzej Ivanić-Grada i Obiteljski radio Ivanić, djelovanjem potresa 22.3. te 28 i 29.12.2020. značajno je konstrukcijski oštećen te mu je potrebna sanacija i obnova. Zbog velikog obuhvata cjelovite sanacije i obnove objekta preduvjet za provedbu radova je izrada projektne dokumentacije što je predmet ove prijave. |
| **13.** | Provođenje edukacijsko-informativnih aktivnosti o gospodarenju otpadom na području Grada Ivanić-Grada za 2023. godinu | 28.4.2023. | 6.600,00 € | 2.640,00 € | Fond za zaštitu okoliša i energetsku učinkovitost | Prijavljeno |  | Provedba edukacijsko-informativnih aktivnosti o gospodarenju otpadom na području Grada Ivanić-Grada sastoji se od tri dijela: 1. Edukacija djece četvrtih, šestih i osmih razreda u četiri osnovne škole na području Grada Ivanić-Grada. 2. Kamapnja o odvojenom prikpuljanju (bio)otpada putem društvenih mreža s ciljem podizanja svijesti. Kampanja bi se provodila kao statičan oglas (fotografija s opisom) te kao kratki video o biootpadu na Facebook-u i Instagram-u. 3. Održavanje javne tribine o gopodarenju otpadom u Ivanić-Gradu sukladno zakonskoj regulativi. |
| **14.** | Izrada projektne dokumentacije - Zemlja crnog zlata | 2.5.2023. | 44.130,33 € | 27.334,06 € | Zagrebačka županija | Prijavljeno |  | Izrada izmjene i dopune glavnog projekta za multifunkcionalni paviljon - centar za posjetitelje, Studija izvedivosti s CBA analizom te Idejno rješenje i Glavni projekt s troškovnikom za izgradnju poučne staze i uređenja ribnjaka Bajeri. |
| **15.** | Obnova krovišta i uređenje tavanskog prostora na vatrogasnoj garaži DVD-a Deanovec | 8.5.2023. | 82.055,00 € | 65.644,00 € | Zagrebačka županija | Prijavljeno |  | Projektom je predviđena kompletna obnova krovišta što uključuje: demontaža postojećeg pokrova od salonit ploča, čišćenje tavana od šute i otpada, postavljanje novog krovišta od lima, dozidavanje pregradnog zida, izvedba fasade i postavljanje novog stubišta. |
| **16.** | Organizacija znanstveno-stručnog skupa "Izazovi u proizvodnji buča i bučinog ulja u kontekstu klimatskih promjena" | 12.5.2023. | 3.347,94 € | 2.678,35 € | Zagrebačka županija | Prijavljeno |  | Osvještavanje poljoprivrednika kroz znanstvena postignuća orazvoju pojoprivredne proizvodnje buča u kontaktu klimatskih promjena, popularizacija znanosti i jačanje kompetencija poljoprivrednika i zainteresirane javnosti, poticanje proizvodnje kroz optimizaciju resursa i ograničenja koja donose klimatske promjene. |
| **17.** | Pilot projekt sufinanciranja troškova stanovanja mladim obiteljima i mladima | 19.5.2023. | 19.440,00 € | 19.440,00 € | Središnji državni ured za demografiju i mlade | Prijavljeno |  | Sufinanciranje troškova stanovanja mladih obitelji i mladih s prebivalištem na području Ivanić-Grada. |
| **18.** | Energetska obnova Sportske dvorane Žeravinec | 23.5.2023. | 1.285.371,46 € | 1.028.689,67 € | Ministarstvo prostornoga uređenja, graditeljstva i državne imovine (NPOO) | Prijavljeno |  | Predmet projekta energetske obnove je zgrada Sportske dvorane Žeravinec na adresi Ulica Milke Trnine 14, Ivanić-Grad. Namjena dvorane je dvojaka; u njoj se odvija nastava tjelesnog odgoja te izvannastavne i izvanškolske aktivnosti, a osim toga ona je i prostor za sportske aktivnosti gradskih sportskih udruga i rekreativaca te aktivnosti gradskih priredbi i manifestacija. Glavni cilj projekta je smanjenje godišnje potrebne toplinske energije za grijanje za 50,81% (QH,nd) i smanjenje godišnje primarne energije (Eprim) za 80% provedbom dubinske energetske obnove objekta. |

**2.5. KOMUNALNI DOPRINOSI**

U razdoblju od siječnja do lipnja 2023. godine od strane Upravnog odjela za prostorno uređenje, gradnju i zaštitu okoliša Zagrebačke županije zaprimljeno je 42 predmeta, a prihod Grada Ivanić-Grada po istima iznosi 93.691,57 eura.

**2.6. NAKNADA ZA NELEGALNO IZGRAĐENE OBJEKTE**

U razdoblju od siječnja do lipnja 2023. godine od strane Upravnog odjela za prostorno uređenje, gradnju i zaštitu okoliša Zagrebačke županije zaprimljeno je 19 predmeta, a prihod Grada Ivanić-Grada po istima iznosi 1.561,28 eura.

**2.7. GRADILIŠTA**

**Nogostup u Posavskim Bregima između Dugoselske ulice i ulice Zaklepica**

Završeni su radovi na izgradnji nogostupa uz cestu na Posavskim Bregima između Dugoselske ulice i ulice Zaklepica u dužini 330 m. U površini zahvata nogostupa izvedena je nova ulična plinska instalacija i kućni priključci.

**Društveni dom i vatrogasna garaža u Trebovcu**

Završeni su radovi na adaptaciji i uređenju društvenog doma i rekonstrukciji krovišta vatrogasne garaža u naselju Trebovec.

**Stara škola Opatinec** – uređenje prostorija prizemlja za potrebe pčelarske udruge. Radovi su obuhvaćali izvedbu dijela novih elektroinstalacija, kontrolu i popravak postojećeg odvoda u sanitarnom čvoru, te izvedba dijela novih vodovodnih i odvodnih instalacija, ugradnju novoga protočnog 10 litarskog bojlera, keramičarski radova u sanitarijama, te izvedba ličilačkih radova zidova i stropova prizemne etaže. Radovi su izvedeni tijekom mjeseca siječnja i veljače te su završeni.

**Društveni dom Dubrovčak Lijevi** – izvedba građevinsko obrtničkih radova na proširenju postojeće garaže, čime se dogradnjom postojeća garaža povećala za 8 m2 te kao takva koristila za spremište čamca (za potrebe DVD-a Dubrovčak L.). Radovi su započeli u 3. mjesecu i trajali su 30 dana, kada su u potpunosti završeni.

**Sanacija kolnika i nogostupa u ulici kralja Tomislava i u Dubrovačkoj ulici** – početak izvođenja radova na sanaciji navedenih ulica. Radovi obuhvaćaju frezanje habajućeg asfaltnog sloja sa ulica i nogostupa, zamjenu oštećenih cestovnih i malih rubnjaka, sanaciju udarnih rupa, prilagođavanje poklopaca slivnika i šahtova, te izvedbu novoga završnog asfaltnog sloja. Radovi su u tijeku, te je očekivani završetak kroz 45 dana.

**Sanacija Obrtničke ulice u Opatincu** – dužina ulice iznosi 1500 m, radovi obuhvaćaju djelomično frezanje asfaltnog sloja sa ulice, nakon čega se izvodi novi završni asfaltni sloja duž cijele ulice, uz prilagodbu kolnih ulaza u dvorišta, te utvrđivanje bankina. Također, izvesti će se i cementni stabilizirani nosivi sloj makadamskog dijela kolnika u dužini 450 m (do nadvožnjaka), te asfaltiranje istoga.

**Izgradnja nogostupa u ulici S. Škrinjara** – zona C, od Savske ulice do ulice Karla Matice, dužina 350 m, širine 2 m, radovi su započeli početkom mjeseca lipnja, završetak se očekuje kroz 60 dana.

**Zgrada Učeničkog doma** – za potrebe visokoga školstva, započeli su radovi u zgradi Učeničkog (đačkog) doma. U ovoj prvoj fazi, izvode se građevinsko obrtnički radovi kompletnog uređenja unutrašnjosti prizemne etaže koji obuhvaćaju rušenja postojećih zidova, te izvedbu svih novih instalacija, pregradnih zidova, podova, ličilačkih radova, stolarskih i bravarskih radova, grijanje, hlađenje i dr. Radovi su započeli početkom mjeseca lipnja, u tijeku su, te će biti završeni do početka nove školske godine.

**Zgrada Učeničkog doma** – također, u sklopu uređenja zgrade za potrebe visokoga školstva, izvode se radovi na sanaciji krova. Postojeći krov je izveden kao ravni krov koji na nekoliko mjesta curi, te je isti potrebno sanirati na način da se uklone stari te izvedu novi slojevi krova, u svemu prema projektnoj dokumentaciji. Radovi su u tijeku, te je očekivani završetak istih tijekom mjeseca srpnja.

**Zgrada stare škole u Lijevom Dubrovčaku**

Cjelovita statička obnova objekta koja uključuje uređenje prizemlja i I. kata za potrebe čuvaonice (depoa) Muzeja Ivanić-Grad.

**Izgradnja dvorane u naselju Graberje Ivanićko**

Izgradnja jednodijelne školsko sportske dvorane s rekonstrukcijom zgrade Osnovne škole Josipa Badalića u Graberju Ivanićkom.

**Izgradnja šetnice uz lijevu obalu rijeke Lonje u Ivanić-Gradu**

Izgradnja šetnice u Ivanić-Gradu grupa A – od plinskog mosta do ušća potoka Žeravinec u rijeku Lonju. Ukupna dužina šetnice iznosi 660m, te je sufinancirana od strane Hrvatskih voda.

**Sportski park Zelenjak izrada instalacija kuglane, svlačionica i restorana**

Izrada novih vanjskih instalacija kanalizacije, oborinske odvodnje i plina za potrebe postojećih objekata restorana, kuglane i svlačionice.

**Sportski park Zelenjak izrada podloge vodenog igrališta**

Proširenje površine vodenog igrališta spray parka sa izradom gumene podloge.

**Izgradnja nadstrešnice postojećih nogometnih tribina sportski park Zelenjak**

Izrada nove nadstrešnice tribine nogometnog igrališta sa metalnom konstrukcijom, pokrovom od panela i novom rasvjetom.

**Izgradnja sportskog igrališta u Lijevom Dubrovčaku**

Izgradnja i uređenje sportskog igrališta što uključuje izradu nove podloge, opreme i ograde igrališta.

**Dvorana Žeravinec izrada novog sportskog poda**

Demontaža postojećeg sportskog poda i izrada nove konstrukcije te završne obloge parketom poda dvorane Žeravinec.

**Poduzetnički inkubator instalaterski radovi**

Izrada novih instalacija na postojećem objektu poduzetničkog inkubatora: klimatizacija, ventilacija, videonadzor, alarmni sustav, informatička oprema, portafoni i kartični sustav.

**Poduzetnički inkubator**

Nabava i ugradnja kontejnerskog objekta i stroja za CNC obradu drva, metala i plastike.

**Popravak pješačke staze Vulinčeva ulica**

Popravak pješačke staze dužine 500 m' od Etanske ulice do Općine Kloštar Ivanić.

**Zgrada Veleučilišta Ivanić-Grad u Moslavačkoj ulici**

Izrada novih elektroinstalacija te objedinjavanje mjernih mjesta na sustav nove solarne elektrane. Dobava i postava urbane opreme klupe i koševi za smeće

**Sanacija kolnika i nogostupa Kolodvorska i Jurinčeva ulica**

Sanacija kolnika i nogostupa dio Kolodvorske ulice, Jurinčeva ulica i odvojak prema UPU 6 ukupne dužine 1.600 metara.

**Sanacija ceste Tarno prema Tedrovcu**

Izrada stabilizacije prometnice u naselju Tarno ukupne dužine 1500m'

**Asfaltiranja prometnica na području Grad Ivanić-Grada**

Izrada novog sloja asfalta od strane Županijskih cesta uz uređenje barijera pješačkih staza, odvodnje, prilaza Gradskih prometnica. Asfaltiranja se odnose na ulicu Slobode od Omladinske ulice do teniskih terena, Vulinčeva ulica od pruge do Općine Kloštar Ivanić, ulica Jela u Derežanima, Savska ulica u Dubrovčaku lijevom.

**Proširenje parkirališta Car pooling uz naplatne kućice u Ivanić-Gradu**

Izrada proširenja postojećeg parkirališta Car pooling za dodatna parkirna mjesta.

**Odvodnja Grada Ivanić-Grada**

Rješavanje odvodnje na području Grada Ivanić-Grada.

**Razno**

U sklopu obavljanja poslova iz djelokruga odsjeka, kao javnopravno tijelo u postupku ishođenja uporabnih dozvola, obavljao se tehnički pregled objekata na području Grada Ivanić-Grada.

Prilikom ishođenja građevinskih dozvola, kao javnopravno tijelo obavljali su se javni uvidi na terenu.

Rješavanje pojedinačnih zahtjeva građana vezano uz komunalnu problematiku.

**2.8. PROJEKTNA DOKUMENTACIJA**

Izrada projektne dokumentacije za **IZGRADNJU NOVOG GROBLJA U IVANIĆ-GRADU** povjerena je Sveučilištu u Zagrebu, Arhitektonski fakultet, Zavod za urbanizam, Prostorno planiranje i pejzažnu arhitekturu, Fra Andrije Kačića Miošića 26, 10000 Zagreb.

Dana 02.03.2023. godine ishođena je Lokacijska dozvola, koja je postala pravomoćna dana 27.03.2023. godine. Slijedi provedba parcelacije sukladno Lokacijskoj dozvoli te priprema dokumentacije za izradu glavnog projekta za ishođenje građevinske dozvole za odgovarajuću fazu i etapu zahvata.

Izrada projektne dokumentacije za izmjenu i dopunu građevinske dozvole za izgradnju **POSJETITELJSKOG CENTRA – PAVILJONA** na k.č.br. 2052/1 k.o. Ivanić-Grad, povjerena je trgovačkom društvu ATMOSFERA d.o.o. Zagreb. Dana 11.01.2023. godine ishođeno je Rješenje o izmjeni i dopuni Građevinske dozvole, koje je postalo pravomoćno dana 03.02.2023. godine.

Izrada projektne dokumentacije za **CJELOVITU OBNOVU ZGRADE STARE ŠKOLE NA K.Č.BR. 1885/2 K.O. IVANIĆ-GRAD** povjerena je trgovačkom društvu JAS DESIGN j.d.o.o. Kloštar Ivanić. Cilj je obnoviti zgradu stare škole tako da se u budućnosti omogući sigurno korištenje, a kojom obnovom se planiraju urediti podrumske i tavanske prostorije, koji su trenutno bez funkcije i namjene. U tijeku je postupak ishođenja građevinske dozvole.

Izrada idejnog arhitektonskog rješenja za **IZGRADNJU SPORTSKO-EDUKACIJSKOG CENTRA KOSTELIĆ** na Zelenjaku, povjerena je trgovačkom društvu ATMOSFERA d.o.o. Zagreb. Idejno rješenje je dovršeno.

**PRESELJENJE BISTE RUDOLFA PEREŠINA**

Pokrenut je postupak nabave za preseljenje biste Rudolfa Perešina s lokacije ispred hotela Crosco, k.č.br. 2378/1 na lokaciju ispred ulaza u groblje, k.č.br. 1870, k.o. Ivanić-Grad. Preseljenje biste izvesti će se u dva koraka. Prvo je potrebno izvesti pješački pristup unutar zelenog 'otoka' na mjestu ulaza u groblje, a kojim će se moći pristupiti novoj lokaciji biste, dok drugi korak uključuje samo izmještanje biste na predmetnu lokaciju.

**CESTA UPU-6**

Pokrenut je postupak nabave za izradu dokumentacije za izgradnju ceste, odnosno produžetka postojeće u poduzetničkoj zoni UPU-6. Projektna dokumentacija obuhvatit će izradu Idejnog i Glavnog projekta s izvedbenim detaljima i troškovnicima za izgradnju ceste s pratećom infrastrukturom te ishođenje građevinske dozvole.

**KRUŽNI TOK SAVSKA-ULICA SLOBODE**

Sredinom ožujka Grad Ivanić-Grad ugovorio je izradu projektne dokumentacije za izgradnju kružnog raskrižja ŽC 3041 i Ulice slobode u Ivanić-Gradu s trgovačkim društvom DOMITEL d.o.o., Kloštar Ivanić. Projektna dokumentacija obuhvaća Idejno rješenje te ishođenje građevinske dozvole. Završetak izrade dokumentacije te ishođenje građevinske dozvole predviđa se sredinom srpnja 2023. godine.

**NAFTALANSKA ULICA**

Pokrenut je postupak nabave za izradu projektne dokumentacije za izgradnju nogostupa, rekonstrukciju ceste te rekonstrukciju vodovoda i odvodnje u Naftalanskoj ulici. Projektna dokumentacija podijeljena je u dva dijela na način da se zasebno ishode građevinske dozvole; jedna građevinska dozvola za rekonstrukciju prometnice i izgradnju nogostupa, dok će se drugom građevinskom dozvolom obuhvatiti rekonstrukcija vodovoda i odvodnje otpadnih voda.

**NOGOSTUP OPATINEC**

Pripremljene su podloge za pokretanje postupka nabave za izradu projektne dokumentacije za izgradnju nogostupa između naselja Ivanić-Grad i naselja Opatinec. Prije provođenja nabave potrebno je ishoditi suglasnost Županijske uprave za ceste kako bi Grad Ivanić-Grad kao investitor mogao ishoditi građevinsku dozvolu, a kasnije i izgraditi predmetni nogostup.

**AKCELERATOR**

Projektna dokumentacija za izgradnju zgrade akceleratora za obnovljive izvore energije na k.č.br. 242/3, k.o. Šarampov, u formi idejnog projekta izrađena je u ožujku 2022. godine od strane trgovačkog društva TRANSEPT STUDIO d.o.o., Ivanić-Grad.

Na temelju izrađenog idejnog projekta pokrenuta je izrada projektne dokumentacije, glavnog i izvedbenog projekta s troškovnikom za izgradnju predmetne zgrade. Ugovor za izradu predmetne dokumentacije potpisan je sredinom ožujka s trgovačkim društvom EKO-PLAN d.o.o. iz Zagreba te se njen dovršetak očekuje sredinom studenoga 2023. godine.

**DJEČJI VRTIĆ GRABERJE**

Idejno arhitektonsko rješenje za dogradnju zgrade Dječjeg vrtića Ivanić-Grad na objektu u Graberju Ivanićkomna k.č.br. 38/1, k.o. Graberje Ivanićko, povjerena je trgovačkom društvu TRANSEPT STUDIO d.o.o., Ivanić-Grad.

Za proširenje, odnosno dogradnju predmetne zgrade ishođena je građevinska dozvola u srpnju 2021. godine, ali je u međuvremenu došlo do povećanja potrebnih mjesta za djecu u jaslićkim skupinama te se pristupilo izradi idejnog rješenja radi provjere mogućnosti za povećanjem kapaciteta.

Idejno rješenje izrađeno je u lipnju 2022. godine te je njime provjerena i dokazana mogućnost proširenja kapaciteta.

Sredinom ožujka sklopljen je ugovor s trgovačkim društvom TRANSEPT STUDIO d.o.o., Ivanić-Grad radi izrade projektne dokumentacije - glavnog i izvedbenog projekta u svrhu izmjene postojeće građevinske dozvole.

**POUČNA STAZA BAJERI**

U veljači je dostavljena potpuna projektna dokumentacija u obliku Glavnog projekta za izgradnju poučne staze te uređenje ribnjaka Bajerina k.č.br. 283/2, 284, 285, 286, 287, 288, 289, 290, 291/1, sve k.o. Ivanić-Grad, od strane trgovačkog društva VOLUMEN d.o.o., Zagreb.

**UČENIČKI DOM**

Projektna dokumentacija za adaptaciju i opremanje dijela zgrade učeničkog doma za potrebe Veleučilišta Ivanić-Grad na k.č.br. 2295/3, k.o. Ivanić-Grad, povjerena je trgovačkom društvu VOLUMEN d.o.o., Zagreb te je u potpunosti izrađena i dostavljena tijekom siječnja.

**NOVI DJEČJI VRTIĆ**

Idejni projekt za izgradnju zgrade novog dječjeg vrtića na k.č.br. 2295/1, k.o. Ivanić-Grad, izrađen je u svibnju 2022. godine na temelju kojeg je u listopadu 2022. godine ishođena lokacijska dozvola.

Krajem listopada 2022. godine pokrenuta je izrada glavnog projekta koja je povjerena trgovačkom društvu FORESIGHT d.o.o., Ivanić-Grad. Dovršetak predmetne dokumentacije očekivan je krajem ožujka, ali uslijed nepredviđenih okolnosti potpisan aneks Ugovora te se dovršetak izrade dokumentacije očekuje početkom srpnja.

**PADEL IGRALIŠTE**

Pokrenuta je izrada glavnog projekta za Padel igralište na sportskom parku Zelenjak u Ivanić-Gradu.

**2.9. PROSTORNO PLANSKA DOKUMENTACIJA**

**URBANISTIČKI PLAN UREĐENJA UPU-9 ZA PODRUČJE GRABERJE IVANIĆKO**

Izrada Urbanističkog plana uređenja UPU-9 za područje Graberje Ivanićko, u površini od oko 3,48 ha, povjerena je trgovačkom društvu URBIA d.o.o. Čakovec.

Dana 31.03.2023. godine na 18. sjednici Gradskog vijeća Grada Ivanić-Grada je usvojena Odluka o donošenju predmetnog plana, koja je objavljena u Službenom glasniku Grada Ivanić-Grada, broj 04/23.

**V. IZMJENE I DOPUNE PROSTORNOG PLANA UREĐENJA GRADA IVANIĆ-GRADA**

Izrada V. izmjena i dopuna Prostornog plana uređenja Grada Ivanić-Grada, povjerena je stručnom izrađivaču - Sveučilište u Zagrebu, Arhitektonski fakultet.

U tijeku je analiza svih zaprimljenih zahtjeva građana, javnopravnih tijela te zahtjeva iz Odluke o izradi predmetnog Plana. Po utvrđivanju Prijedloga Plana za javnu raspravu, provesti će se postupak same javne rasprave.

**VII. IZMJENE I DOPUNE URBANISTIČKOG PLANA UREĐENJA UPU-4 ZA PODRUČJE IVANIĆ-GRAD, ŠARAMPOV DONJI I JALŠEVEC BREŠKI**

Odluka o izradi VII. Izmjena i dopuna Urbanističkog plana uređenja UPU-4 za područje Ivanić-Grad, Šarampov Donji i Jalševec Breški, usvojena je na 19. sjednici Gradskog vijeća Grada Ivanić-Grada, održanoj dana 10.05.2023. godine te je objavljena u Službenom glasniku Grada Ivanić-Grada, broj 05/23. Slijedi postupak nabave stručnog izrađivača Plana te izrada samog Plana.

**SUDJELOVANJE U POSTUPCIMA IZRADE I DONOŠENJA DOKUMENATA PROSTORNOG UREĐENJA SUSJEDNIH JEDINICA LOKALNE SAMOUPRAVE, ZAGREBAČKE ŽUPANIJE I REPUBLIKE HRVATSKE**

Grad Ivanić-Grad sukladno Zakonu o prostornom uređenju sudjeluje u postupcima izrade prostornih planova susjednih jedinica lokalne samouprave, Zagrebačke županije, Republike Hrvatske, i to davanjem smjernica, podataka, raznih očitovanja te sudjelovanja u javnim raspravama, sve prema potrebi.

Na državnoj razini u tijeku je postupak izrade Državnog plana prostornog razvoja donošenjem Odluke o izradi predmetnog plana 2018. godine (Narodne novine, broj 39/18). Grad Ivanić-Grad se u postupak izrade plana uključio 2018. godine davanjem svojih zahtjeva za izradu Državnog plana. Do pisanja ovoga izvješća nije bilo drugih aktivnosti niti postupaka od strane stručnog izrađivača Plana - Hrvatskog zavoda za prostorni razvoj, kao i Nositelja izrade – Ministarstva graditeljstva i prostornoga uređenja (sada Ministarstvo prostornoga uređenja, graditeljstva i državne imovine).

Izrada Državnog plana prostornog razvoja je u tijeku.

**Razno**

U sklopu obavljanja poslova iz djelokruga Upravnog odjela za komunalno gospodarstvo, prostorno planiranje, gospodarstvo i poljoprivredu, a sukladno Zakonu o gradnji i Zakonu o prostornom uređenju izdavani su prema zaprimljenim zahtjevima posebni uvjeti te potvrde glavnog projekta ili Rješenja o obustavi izdavanja potvrde glavnog projekta.

Prema pojedinačnim zahtjevima, omogućavan je neposredan uvid u dokumente prostornog uređenja te su se vršili i drugi poslovi, u skladu s zakonom i aktima Gradskog vijeća i Gradonačelnika.

**2.10. ZAŠTITA OKOLIŠA**

**2.10.1. Gospodarenje otpadom na području Grada Ivanić-Grada:**

1. Izrađeno je Izvješće o provedbi Plana gospodarenja otpadom Republike Hrvatske Grad Ivanić-Grad za 2022. godinu, a koje je Gradsko vijeće Grada Ivanić-Grada usvojilo na svojoj 18. sjednici održanoj 31. ožujka 2023. godine te je isto dostavljeno Zagrebačkoj županiji i objavljeno u Službenom glasniku Grada Ivanić-Grada broj 04/23) sukladno članku 173. stavku 3. Zakona o gospodarenju otpadom (Narodne novine, broj 84/21).
2. 17.7.2023. s Fondom za zaštitu okoliša i energetsku učinkovitost sklopljen je Ugovor br. 2023/000932 o neposrednom sudjelovanju Fonda u sufinanciranju provođenja izobrazno-informativnih aktivnosti o gospodarenju otpadom u okviru kružnog gospodarstva (KLASA: 302-03/23-01/6, URBROJ: 238-10-04-03/3-22-2). Potpisom Ugovora, Gradu Ivanić-Gradu dodijeljena su sredstva u iznosu od 2.640,00 € (stopa sufinanciranja od 40%), a rok za provedbu aktivnosti je 17.7.2024. Provedba edukacijsko-informativnih aktivnosti o gospodarenju otpadom na području Grada Ivanić-Grada sastoji se od tri dijela: 1. Edukacija djece četvrtih, šestih i osmih razreda u četiri osnovne škole na području Grada Ivanić-Grada; 2. Kampanja o odvojenom prikupljanju (bio)otpada putem društvenih mreža s ciljem podizanja svijesti. Kampanja bi se provodila kao statičan oglas (fotografija s opisom) te kao kratki video o biootpadu na Facebook-u i Instagram-u; 3. Održavanje javne tribine o gospodarenju otpadom u Ivanić-Gradu sukladno zakonskoj regulativi.
3. Kontinuirano se provodila i sanacija divljih deponija na području Grada Ivanić-Grada.

**2.10.2. Mišljenje za ocjenu o potrebi procjene utjecaja na okoliš**

Tijekom ovog izvještajnog perioda u Upravni odjel zaprimljena su 2 zahtjeva Ministarstva zaštite okoliša i energetike, Uprave za procjenu utjecaja na okoliš i održivo gospodarenje otpadom, Sektora za procjenu utjecaja na okoliš u kojima se traži mišljenje za ocjenu o potrebi procjene utjecaja na okoliš te je izdano:

1. Mišljenje o ocjeni o potrebi procjene utjecaja na okoliš istražne bušotine Gospođica-4 s bušotinskim radnim prostorom za smještaj budućeg bušaćeg postrojenja na istražnom prostoru ugljikovodika SA-06, Grad Ivanić-Grad, Zagrebačka županija (KLASA: 024-05/23-14/1, URBROJ: 238-10-04-03/3-22-13, 23.1.2023.)
2. Mišljenje o ocjeni o potrebi procjene utjecaja na okoliš privođenja eksploataciji bušotine Bunjani-1Jug (Bn-1J) na postojećem eksploatacijskom polju ugljikovodika „Bunjani“, Općina Križ i Grad Ivanić-Grad, Zagrebačka županija (KLASA: 024-05/23-14/1, URBROJ: 238-10-04-03/3-22-15, 27.1.2023.).

**2.11. KOMUNALNA NAKNADA**

**Promjena obveznika komunalne naknade**

* 27 kom - izdano rješenja o promjeni obveznika

**Promjena visine duga s osnova promjene koeficijenta namjene i promjene koeficijenta zone temeljem nove Odluke o komunalnoj naknadi**

* Računi za komunalnu naknadu - poslovni prostori mjesečni 1035 kom
* Računi za komunalnu naknadu - poslovni prostori tromjesečni 530 kom
* (Obračun, knjiženje zaduženja, printanje, pečaćenje,

pakiranje) -------------------------

1.565 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga te ispunjavanje zahtjeva za isto.

- Evidentiranje novih obveznika te korekcija postojećih kvadratura i obračuna po novim zapisnicima za stambene prostore

- Obrađivanje te usklađivanje stanja sa strankama putem telefona.

- Obrađeno 304 knjižnih zapisa ispravka zaduženja.

- Obrađeno 8 knjižnih zapisa odobrenja, po Rješenjima o oslobođenju od plaćanja komunalne naknade.

- Knjiženje uplata po izdanim računima i uplatnicama – izvodi iz ŽR.

- Razne potvrde o plaćanjima, popratni dopisi i drugo.

- Praćenje naplate te obrada stranaka po ovrhama.

**Rješavanje zahtjeva za oslobođenje od obveze plaćanja komunalne naknade za 2023. godinu**

- izdano 39 rješenja o oslobođenju od obveze plaćanja komunalne naknade

- izdano 1 rješenje o odbijanju oslobođenja od obveze plaćanja komunalne naknade

**2.12. NAKNADA ZA UREĐENJE VODA**

* Odrađena priprema i formiranje 193 Rješenja za stambene prostore
* Odrađena priprema i formiranje 19 Rješenja za poslovne prostore**.**
* Uplatnice za naknadu za uređenje voda - poslovni prostori mjesečni 905 kom
* Uplatnice za naknadu za uređenje voda -poslovni prostori tromjesečni 548 kom
* (Obračun, knjiženje zaduženja, printanje, pečaćenje,

pakiranje) ------------------------

1453 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika, te korekcija postojećih kvadratura i obračuna

- Obračun uplata prema Hrvatskim vodama.

- Zaprimljeno 117 zahtjeva promjene obveznika, korekcije podataka ili kvadrature.

**Promjena obveznika naknade za uređenje voda**

* izdana rješenja o promjeni obveznika

**2.13. OTKUP GRADSKIH STANOVA**

* Mjesečni obračun rata za otkup stanova prema srednjem tečaju EUR-a po HNB,
* Ispis i slanje uplatnica za 10 obveznika (za 01-06/2023. Poslano 60 uplatnica),
* Obračun uplata prema državnom proračunu,
* Prijevremeni otkup i izračun prijevremenog otkupa,
* Obračun preostalih obveza do konačne otplate prema zahtjevu stranaka.

**2.14. POSTUPANJE GRADA RADI UBLAŽAVANJA I OTKLANJANJA POSLJEDICA RAZORNIH POTRESA KOJI SU U PROSINCU 2020. ZADESILI GRAD IVANIĆ-GRAD I ŠIRE PODRUČJE**

Nastavno na sve aktivnosti provođene nakon potresa u 2021. godini, iste su nastavljene i u prvoj polovici 2023. godine pa je tako:

* 26. travnja 2023. godine Gradonačelnik je donio Odluku o izmjeni Odluke o sufinanciranju najamnine za stambeno zbrinjavanje osoba čije su nekretnine stradale u potresu na području Grada Ivanić-Grada kojom se briše rok sufinanciranja najamnine za stambeno zbrinjavanje osoba čije su nekretnine stradale u potresu određen datumom, odnosno sufinanciranje najamnina za stambeno zbrinjavanje osoba čije su nekretnine stradale u potresu produljuje se sve do obnove stana ili kuće, do revizije oznake oštećenja iz brzog pregleda zgrada ili do ostvarenja prava na istovrsnu pomoć iz proračunskih sredstava Republike Hrvatske, ovisno o tome koja okolnost prije nastupi.
* Grad Ivanić-Grad nastavio je sa pružanjem pravne i administrativne pomoći osobama čije su nekretnine stradale u potresu na području Grada Ivanić-Grada.

Aktivnosti u vezi ublažavanja i otklanjanja posljedica razornih potresa još uvijek traju.

**2.15. KOMUNALNO REDARSTVO**

Tijekom izvještajnog razdoblja od siječnja do lipnja 2023. godine Komunalno redarstvo je obavljalo poslove i zadatke nadzora nad provedbom odredaba Odluke o komunalnom redu, Odluke o raspolaganju nekretninama u vlasništvu Grada Ivanić-Grada, Odluke o držanju pasa, Odluke o spaljivanju otpada biljnog porijekla, Odluke o uređenju prometa na cestama, Odluke o priključenju na komunalnu infrastrukturu kao i ostalih Odluka Gradonačelnika, odnosno Gradskog vijeća Grada Ivanić-Grada po službenoj dužnosti, preventivno, te po prijavama i zahtjevima mjesnih odbora, pravnih i fizičkih osoba. Sukladno spomenutim odlukama te ukazanim potrebama na terenu, komunalne redarke nadzirale su radove i surađivale s izvođačima radova oko obavljanja komunalnih djelatnosti održavanja čistoće javnih i zelenih površina, prokopa javnih površina, sanacije neuređenih odlagališta otpada, održavanja parkirališta, održavanja i izgradnje javne rasvjete i slično. Također, komunalne redarke su izrađivale troškovnike za nabavu radova i usluga iz svog djelokruga rada, aktivno sudjelovale u pripremi i izradi odluka Grada, surađivale s mjesnim odborima u rješavanju problema na terenu, te intervenirale u poslovima održavanja i radovima na površinama u vlasništvu Grada Ivanić-Grada.

Osnovni poslovi i zadaci obavljani u Komunalnom redarstvu proizlaze iz provedbe odgovarajućih propisa sukladno Zakonu o komunalnom gospodarstvu, Zakonu o građevinskoj inspekciji, Zakonu o gospodarenju otpadom, Zakon o prijevozu u cestovnom prometu, Zakona o zaštiti životinja, Zakonu o buci, Prekršajnom zakonu, Zakonu o zaštiti od požara te propisa vezanih uz kontrolu komunalnog reda, pravilno korištenje javnih površina, nadzora nad uređenjem javnih površina, problematiku održavanja zemljišta uz javne površine i izmjere stambenih i poslovnih prostora za utvrđivanje visine komunalne naknade.

Komunalno redarstvo kontrolu javnih površina provodi svakoga radnoga dana, a po potrebi i u dane vikenda te nakon radnog vremena. Tom prilikom redovno se kontrolira stanje na terenu uz redovni obilazak gradskog područja, a o poduzetim mjerama vodi se službena evidencija. Prilikom terenskih uvida u cilju kvalitetnijeg utvrđivanja činjeničnog stanja, komunalne redarke provode praksu fotografiranja zatečenog stanja na terenu te fotodokumentaciju prilažu kao prilog dokumentaciji u predmetima. Predmetna fotodokumentacija sadržajno se odnosi na nedostatke i oštećenja u komunalnoj opremi na području Grada, korištenja javnih površina, izvršenju obveznih radnji i slično. Izrada fotodokumentacije koristi se kao dokazni materijal u provođenju daljnjih mjera prema prekršiteljima odredaba Odluke o komunalnom redu.

U prvoj polovici 2023. godine, u razdoblju od siječnja do lipnja, komunalno redarstvo sukladno svojim ovlastima pokrenulo je 35 upravnih postupaka prilikom kojih je izdano 35 rješenja o izvršenju obaveznih radnji, za uređenje parcela i uređenje odvodnih jaraka za odvod oborinskih voda na području Grada Ivanić-Grada te zaključaka o izvršenju naloženih radnji po izdanim rješenjima, rješenja o troškovima postupka nakon provedenog kompletnog upravnog postupka te rješenja o uklanjanju predmeta s javnih površina (tehnički neispravna vozila i slično).

Sukladno ovlastima prema Zakonu o gospodarenju otpadom, komunalno redarstvo je na terenu izvršilo 2 nadzora.

Sva navedena rješenja izdavana su nakon što je provjerom na terenu utvrđeno da se javna površina, odnosno površina uz javnu prometnu ili zelenu površinu ne koristi sukladno Odluci o komunalnom redu, odnosno koristi se protivno odlukama Grada i drugim zakonskim propisima. U svim postupcima komunalne redarke izvršavale su službene očevide, a strankama u postupku ostavljen je rok da se usklade s važećim odlukama po kojima komunalne redarke imaju pravo postupati. Stranke su u većini slučajeva izvršile zadanu obvezu iz rješenja.

Osim rješenja, Komunalno redarstvo je u predmetnom razdoblju izdalo 14 obveznih prekršajnih naloga te 15 opomena s ciljem kažnjavanja i upozoravanja osoba za neizvršavanje određenih naloženih radnji ili nepostupanja sukladno odredbama odluka Grada – nepropisno parkiranje, odbačeni otpad, držanje pasa, neodržavanje zelenih površina i slično.

U prvoj polovici 2023. godine, Komunalno redarstvo je izdalo 67 naloga trgovačkom društvu Komunalni centar Ivanić-Grad d.o.o., s potrebom izvođenja radnji i aktivnosti s ciljem trenutnog uklanjanja uočenih nepravilnosti na terenu, odnosno izvršavanje određenih radnji s ciljem funkcioniranja odvodnje na javnim površinama, funkcioniranjem prometa u Gradu, održavanja objekata javne namjene te više od 43 naloga veterinarskim ambulantama s ciljem uklanjanja lešina s prometnica i javnih površina te ostalih radnji vezanih za komunalnu higijenu i zaštitu od zaraznih bolesti pasa i mačaka. Ovim načinom se osigurava poštivanje zakona i odluka, sigurnost, zdravlje i zadovoljstvo građana.

Osim spomenutih, također je izdano 29 rješenja te 24 suglasnosti za korištenje javnih površina, kojima se odobrava korištenje određene javne površine u svrhu postave ugostiteljskih terasa, za održavanje određenih manifestacija, zatvaranja prometa na nerazvrstanim cestama te u svrhu ostalih potreba pravnih i fizičkih osoba (prezentacije, informiranja i slično). Izdana su 3 rješenja i 1 odluka o produljenom radu ugostiteljskih objekata i 6 suglasnosti za prometovanje vozila težih od 3,5 t. Komunalne redarke su također vršile nadzor nad korištenjem javnih površina sukladno izdanim rješenjima o odobrenju korištenja javne površine kao i izdanim suglasnostima te nisu ustanovljene nepravilnosti po istima.

U razdoblju od siječnja do lipnja 2023. godine periodički su odrađivane akcije koje su obuhvatile kontrolu parkiranja automobila na javnim površinama, uklanjanja određenih bespravnih predmeta s javne površine, prisutnosti pasa na javnim površinama bez nadzora te ostale radnje koje nisu zahtijevale nametanje određenih obaveza građanima. Sve navedene akcije i aktivnosti su provođene samostalno te u dogovoru s PP Ivanić Grad i trgovačkim društvom Komunalni centar Ivanić-Grad d.o.o.

Izdano je 14 suglasnosti kojima se građanima i tvrtkama dozvoljava prokop javne površine, odnosno izvođenje radova na javnoj površini, s ciljem priključenja instalacije vode, plina ili kanalizacije na javnu mrežu te ostalih radova u zoni javne površine. Radnje koje su obuhvaćene izdavanjem ovih suglasnosti obuhvatile su pregled stanja na terenu, nadzor nad izvođenjem prekopa javnih površina, kontrola izvođenja radova neposredno prije spajanja na mrežu i kontrola završetka radova i provjera sanacije predmetne površine.

Također, komunalne redarke su prema zahtjevima predstavnika mjesnih odbora, izvršile obilaske mjesnih odbora, a po obrađenim prijavama pristupilo se rješavanju problema na terenu, odnosno prijavama nadležnim institucijama.

U sklopu održavanja javne rasvjete, Komunalno redarstvo je aktivno sudjelovalo u obilasku terena, komunikaciji i koordinaciji s izvođačima, pregledu izvršenih radova na terenu, utvrđivanju nedostataka i kvarova. Također, za sve lampe koje nisu mijenjane u sklopu projekta, zaprimane su prijave o kvarovima, nakon čega su u određenim periodima prijave obrađivane, te putem ugovorenog izvođača na terenu vršeni popravci. Sve navedene aktivnosti prije izvršenja ili poslije izvršenja ili uvida zahtijevale su pisano očitovanje, povratnu informaciju putem telefona ili pisani odgovor, što je Komunalno redarstvo redovno izvršavalo.

S obzirom na to da su u opisu poslova komunalnih redarki i ostale radnje po nalogu Pročelnika Upravnog odjela, u prvoj polovici 2023. godine komunalne redarke su zajedno s ostalim djelatnicima Upravnog odjela, aktivno sudjelovale u rješavanju nastalih problema na području Grada prilikom izvođenja radova (po prijavama građana ili predstavnika mjesnih odbora), uviđaju na terenu, izdavanju naloga, kao i kontroli po izvršenju istih. Nadalje, sudjelovale su u kontroli izvršavanja radova na održavanju zelenih površina, manjih građevinskih radova, izvođenju radova iscrtavanja horizontalne signalizacije, obavljanja higijeničarske službe, tarupiranja – krčenja i košnje javnih zelenih površina, odvodnje na području Grada, rekonstrukcije ulica na području Grada, postupanje na terenu nakon prijava građana te pražnjenju kontejnera na zelenim otocima.

O svojim aktivnostima i radu Komunalno redarstvo Grada Ivanić-Grada redovno je podnosilo Izvješće na sjednici Gradskog vijeća. U svojem Izvješću obrađuje se problematika postavljenih pitanja na prethodnoj sjednici, postupanje po istom te se ukratko daje informacija o svim provedenim aktivnostima u razdoblju između sjednica.

U cilju rješavanja svega gore navedenoga, spomenuti radovi su uključivali izlazak na teren samostalno ili zajedno s izvođačima radova održavanja javnih površina, utvrđivanje količinu izvedenih radova, rješavanje problema nastalih prilikom izvođenja predmetnih radova, utvrđivanje obujma radova prije izvršenja te kontrola istog poslije izvršenja. Zajedno s predstavnicima komunalnih tvrtki (Ivakop, Ivaplin i VIOZŽ), s predstavnicima HEP-a, Hrvatskih cesta, Županijskih cesta te Hrvatskih voda vršeni su obilasci terena - prometnice, telekomunikacijska mreža, kanalska mreža i ostalo, a sve u cilju rješavanja utvrđene problematike na terenu.

Prema Pravilniku o zaštiti od požara, viša stručna suradnica-komunalna redarka obavlja poslove referenta zaštite od požara u pravnoj osobi (Gradska uprava). Također, Komunalno redarstvo je sudjelovalo u provedbi i koordinaciji ispitivanja instalacija te popravke na vatrodojavnom sustavu u svim objektima u vlasništvu Grada. Redovno je svaka 3 mjeseca izvršena kontrola instalacija, prohodnost evakuacijskih puteva, stanje aparata za početno gašenje požara, a o svemu je redovno ispisivano Izvješće koje je dostavljano Gradonačelniku.

Ostali svakodnevni dopisi u dogovoru s Pročelnikom odjela, dostavljani su u nadležne institucije na svaki zahtjev stranke koja se s određenom problematikom javila u ovaj Upravni odjel.

**2.16. REVIZIJA UČINKOVITOSTI UPRAVLJANJA I RASPOLAGANJA NOGOMETNIM STADIONIMA I IGRALIŠTIMA U VLASNIŠTVU JEDINICA LOKALNE SAMOUPRAVE NA PODRUČJU ZAGREBAČKE ŽUPANIJE U 2017. I 2018.**

Grad Ivanić-Grad je 31. siječnja 2023. godine iz Državne revizije zaprimio konačno Izvješće o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Zagrebačke županije u 2017. i 2018. godini.

**2.17. REVIZIJA UČINKOVITOSTI UPRAVLJANJA KOMUNALNOM INFRASTRUKTUROM GRADA IVANIĆ-GRADA DRŽAVNOG UREDA ZA REVIZIJU, PODRUČNI URED BJELOVAR**

U siječnju 2023. godine Državnom uredu za reviziju poslan je Izvještaj o provedbi naloga i preporuka vezano za Reviziju učinkovitosti upravljanja komunalnom infrastrukturom u JLS na području Zagrebačke županije za 2019. i 2020. sa stanjem na dan 31. prosinac 2022. godine.

**3. UPRAVNI ODJEL ZA FINANCIJE I PRORAČUN**

Sukladno Odluci o ustrojstvu upravnih tijela Grada Ivanić-Grada (Službeni glasnik Grada Ivanić-Grada, broj 06/19 i 08/22), Upravni odjel za financije i proračun obavlja:

* pripremu prijedloga odluka i drugih akata koji su u ovlasti Grada i djelokruga Upravnog odjela,
* izradu i donošenje proračuna te izradu pripadajuće dokumentacije vezane uz izradu i donošenje proračuna,
* praćenje proračunskih prihoda proračuna,
* izvršenje proračuna i poslove knjigovodstva i računovodstva proračuna,
* utvrđivanje naplate i praćenje gradskih prihoda,
* praćenje i realizaciju proračunskih rashoda,
* financijsko praćenje i nadzor nad financijskim poslovanjem korisnika gradskog proračuna,
* financiranje rada mjesnih odbora,
* pripremu financijske dokumentacije za prisilnu naplatu potraživanja,
* vođenje propisanih evidencija,
* financijsku operativu,
* vođenje evidencije i izrađivanje izvješća o decentraliziranim sredstvima vatrogastva,
* obračun plaća i ostalih primanja lokalnih dužnosnika, službenika i namještenika, upravnih tijela Grada te naknada članovima Gradskog vijeća i njegovih radnih tijela te naknada članovima savjetodavnih tijela gradonačelnika,
* vođenje evidencije o dugotrajnoj imovini Grada,
* financijsko upravljanje i kontrole u skladu sa Zakonom o sustavu unutarnjih financijskih kontrola u javnom sektoru,
* poslove sukladno Zakonu o fiskalnoj odgovornosti,
* javnu nabavu,
* ostale poslove sukladno posebnim popisima.

**3.1. JAVNA NABAVA**

1. **Provođenje postupka javne nabave male vrijednosti za nabavu radova na postavi novog sportskog poda u dvorani uz Osnovnu školu „Stjepana Basarićeka“ u Ivanić-Gradu**

* izrada Odluke o zaključenju I. Aneksa Ugovoru o izvođenju radova na postavi novog sportskog poda u dvorani uz Osnovnu školu „Stjepana Basarićeka“ u Ivanić-Gradu
* izrada I. Aneksa Ugovoru o izvođenju radova na postavi novog sportskog poda u dvorani uz Osnovnu školu „Stjepana Basarićeka“ u Ivanić-Gradu

1. **Provođenje postupka javne nabave usluga izrade projektno-tehničke dokumentacije (glavni projekt, izvedbeni projekt s troškovnikom) za izgradnju zgrade akceleratora za obnovljive izvore energije u Ivanić-Gradu, na k.č.br. 242/3 - dio, k.o. Šarampov na lokaciji Poduzetnička zona UPU-6, Ivanić-Grad**

* pregled i ocjena ponuda
* izrada Zapisnika o pregledu i ocjeni ponuda
* izrada Odluke o odabiru
* objava Zapisnika i Odluke u EOJN-u
* objava Obavijesti o dodjeli ugovora u EOJN-u

1. **Priprema i provođenje postupka javne nabave** **radova sanacije nerazvrstanih cesta oštećenih u potresu na području Grada Ivanić-Grada podjela na grupe**

|  |  |
| --- | --- |
| GRUPA 1. | Radovi na sanaciji kolnika i nogostupa u ulici kralja Tomislava i sanacija kolnika u Dubrovačkoj ulici |
| GRUPA 2. | Radovi na sanaciji Obrtničke ulice u Opatincu |
| GRUPA 3. | Radovi na sanaciji kolnika i nogostupa dio Kolodvorske ulice i Ulice Franje Jurinca od Vulinčeve ulice do državne ceste D43 |
| GRUPA 4. | Radovi na sanaciji ceste Tarno prema Tedrovcu |

* izrada Poziva na dostavu ponuda
* pregled i ocjena ponuda
* izrada Zapisnika o pregledu i ocjeni ponuda po grupama
* izrada Odluke o odabiru (GRUPA 1., GRUPA 2., GRUPA 3., GRUPA 4.)
* objava Obavijesti o dodjeli ugovora u EOJN-u
* povrat jamstva za ozbiljnost ponude (GRUPA 1., GRUPA 2., GRUPA 3., GRUPA 4.)

1. **Priprema i provođenje postupka javne nabave radova nabava radova rekonstrukcije postojeće prometne infrastrukture (kolnika, pješačke staze, oborinske odvodnje i kolnih ulaza) u Ulici Stjepana Gregorka u Ivanić-Gradu (1. uporabna cjelina)**

* izrada Dokumentacije o nabavi
* objava prethodnog savjetovanja sa zainteresiranim gospodarskim subjektima u EOJN-u
* objava Izvješća o provedenom prethodnom savjetovanja sa zainteresiranim gospodarskim subjektima u EOJN-u
* objava postupka javne nabave u EOJN-u
* pregled i ocjena ponuda
* izrada Zapisnika o pregledu i ocjeni ponuda
* izrada Odluke o odabiru
* objava Zapisnika i Odluke u EOJN-u
* objava Obavijesti o dodjeli ugovora u EOJN-u
* povrat jamstva za ozbiljnost ponude

1. **Priprema i provođenje postupka nabave radova nastavka izgradnje jednodijelne školske sportske dvorane s rekonstrukcijom zgrade Osnovne škole Josipa Badalića na dijelu spoja sa sportskom dvoranom, na k.č.br. 2190, k.o. Caginec**

* izrada Dokumentacije o nabavi
* objava prethodnog savjetovanja sa zainteresiranim gospodarskim subjektima u EOJN-u
* objava Izvješća o provedenom prethodnom savjetovanja sa zainteresiranim gospodarskim subjektima u EOJN-u
* objava postupka javne nabave u EOJN-u
* početak pregleda i ocjene ponuda

1. **Provođenje postupka nabave radova na izgradnji šetnice uz lijevu obalu rijeke Lonje u Ivanić-Gradu (GRUPA A. - Od plinskog mosta do ušća potoka Žeravinec u rijeku Lonju)**

* izrada Odluke o zaključenju I. Aneksa Ugovoru o izvođenju radova na izgradnji šetnice uz lijevu obalu rijeke Lonje u Ivanić-Gradu (GRUPA A. - Od plinskog mosta do ušća potoka Žeravinec u rijeku Lonju)
* izrada I. Aneksa Ugovoru o izvođenju radova na izgradnji šetnice uz lijevu obalu rijeke Lonje u Ivanić-Gradu (GRUPA A. - Od plinskog mosta do ušća potoka Žeravinec u rijeku Lonju)

1. **Priprema i provođenje postupka javne nabave radova na uređenju zgrade Učeničkog (studentskog) doma u Ivanić-Gradu (krov, prizemlje)**

* Izrada Dokumentacije o nabavi
* objava prethodnog savjetovanja sa zainteresiranim gospodarskim subjektima u EOJN-u
* objava Izvješća o provedenom prethodnom savjetovanja sa zainteresiranim gospodarskim subjektima u EOJN-u
* objava postupka javne nabave u EOJN-u
* pregled i ocjena ponuda
* izrada Zapisnika o pregledu i ocjeni ponuda
* izrada Odluke o odabiru
* objava Zapisnika i Odluke u EOJN-u
* objava Obavijesti o dodjeli ugovora u EOJN-u
* povrat jamstva za ozbiljnost ponude

1. **Provođenje postupka javne nabave radova natkrivanja nadstrešnicom postojećih tribina nogometnog igrališta na k.č.br. 2079/1, k.o. Ivanić-Grad (Ivanić-Grad, Omladinska - Zelenjak)**

* nastavak pregleda i ocjene ponuda
* izrada Zapisnika o pregledu i ocjeni ponuda
* izrada Odluke o odabiru
* objava Zapisnika i Odluke u EOJN-u
* objava Obavijesti o dodjeli ugovora u EOJN-u
* povrat jamstva za ozbiljnost ponude

1. **Provođenje postupka javne nabave radova postavljanja fotonaponskih elektrana na javnim objektima – Projekt „Dobra energija solarna energija za energetsku tranziciju**“

**3.2. JEDNOSTAVNA NABAVA**

1. Provođenje postupka jednostavne nabave za pružanje usluge koordinatora zaštite na radu (Koordinator II) nad izvođenjem radova natkrivanja nadstrešnicom postojećih tribina nogometnog igrališta na SP Zelenjak

* izrada Ugovora o pružanju usluge koordinatora zaštite na radu (Koordinator II) nad izvođenjem radova natkrivanja nadstrešnicom postojećih tribina nogometnog igrališta na SP Zelenjak

1. Priprema i provođenje postupka jednostavne nabave za uslugu izrade projektne dokumentacije - Glavni projekt s izvedbenim detaljima i troškovnikom te ishođenje građevinske dozvole za izgradnju kružnog raskrižja ŽC 3041 i Ulice slobode u Ivanić-Gradu

* izrada Odluke o pokretanju postupka jednostavne nabave i imenovanju stručnog povjerenstva
* izrada Poziva za dostavu ponude
* dostava Poziva za dostavu ponude gospodarskim subjektima
* izrada Zapisnika o otvaranju, pregledu i ocjeni ponuda
* izrada Odluke o odabiru

1. Provođenje postupka jednostavne nabave za pružanje usluge stručnog nadzora nad izvođenjem radova natkrivanja nadstrešnicom postojećih tribina nogometnog igrališta na SP Zelenjak

-izrada Ugovora o pružanju usluge stručnog nadzora nad izvođenjem radova natkrivanja nadstrešnicom postojećih tribina nogometnog igrališta na SP Zelenjak

1. Provođenje postupka jednostavne nabave radova izgradnje nogostupa uz cestu na Posavskim Bregima između Dugoselske ulice i ulice Zaklepica, Ivanić-Grad

-izrada Odluke o zaključenju II. Aneksa Ugovoru o izvođenju radova izgradnje nogostupa uz cestu na Posavskim Bregima između Dugoselske ulice i ulice Zaklepica, Ivanić-Grad

- izrada II. Aneksa Ugovoru o izvođenju radova izgradnje nogostupa uz cestu na Posavskim Bregima između Dugoselske ulice i ulice Zaklepica, Ivanić-Grad

1. Priprema i provođenje postupka jednostavne nabave CNC stroja (ponovljeni postupak)

* izrada Odluke o pokretanju postupka jednostavne nabave i imenovanju stručnog povjerenstva
* izrada Poziva za dostavu ponude
* dostava Poziva za dostavu ponude gospodarskim subjektima
* izrada Odluke o poništenju postupka jednostavne nabave za nabavu i dostavu CNC stroja (ponovljeni postupak)

1. Priprema i provođenje postupka jednostavne nabave instalaterskih radova u Poduzetničkom inkubatoru

* izrada Odluke o pokretanju postupka jednostavne nabave i imenovanju stručnog povjerenstva
* izrada Poziva za dostavu ponude
* dostava Poziva za dostavu ponude gospodarskim subjektima
* izrada Odluke o poništenju postupka jednostavne nabave za nabavu instalaterskih radova u Poduzetničkom inkubatoru

1. Priprema i provođenje postupka jednostavne nabave za pružanje usluge najma jednog osobnog automobila za potrebe Grada Ivanić-Grada (rent a car)

* izrada Odluke o pokretanju postupka jednostavne nabave i imenovanju stručnog povjerenstva
* izrada Poziva za dostavu ponude
* dostava Poziva za dostavu ponude gospodarskim subjektima
* izrada Zapisnika o otvaranju, pregledu i ocjeni ponuda
* izrada Odluke o odabiru

1. Priprema i provođenje postupka jednostavne nabave za pružanje usluga osiguranje imovine, osiguranja osoba i osiguranja odgovornosti (KLASA: 406-07/23-02/1),
2. Priprema i provođenje postupka jednostavne nabave kontejnera za CNC stroj – dobava, prijevoz, ugradnja i montaža (KLASA: 406-07/23-02/4),
3. Priprema i provođenje postupka jednostavne nabave CNC stroja – dobava i dostava (KLASA: 406-07/23-02/5)

* izrada Odluke o poništenju postupka jednostavne nabave za nabavu i dostavu CNC stroja (KLASA:024-05/23-11/15, URBROJ:238-10-05-01/2-23-4 od 07. veljače 2023.),

1. Priprema i provođenje postupka jednostavne nabave informatička opreme – Poduzetnički inkubator (KLASA: 406-07/23-02/6),
2. Priprema i provođenje postupka jednostavne nabave za pružanje usluga stalnog sudskog vještaka za graditeljstvo i procjenu nekretnina te drugih usluga ovlaštenog inženjera građevinarstva za potrebe Grada Ivanić-Grada (KLASA: 406-07/23-02/7),
3. Priprema i provođenje postupka jednostavne nabave za pružanje usluga izrade projektne dokumentacije – Glavni projekt s izvedbenim detaljima i troškovnikom za izmjenu i dopunu građevinske dozvole za dogradnju zgrade dječjeg vrtića Ivanić-Grad u Graberju Ivanićkom (KLASA: 406-07/23-02/8),
4. Priprema i provođenje postupka jednostavne nabave pružanja usluga tarupiranja i krčenja zapuštenih parcela – Javne površine (KLASA: 406-07/23-02/9),
5. Priprema i provođenje postupka jednostavne nabave za pružanje usluga sanacije javnih površina (KLASA: 406-07/23-02/10),
6. Priprema i provođenje postupka jednostavne nabave radova sanacije poljskih puteva i održavanje tucaničkih cesta na području Grada Ivanić-Grada (KLASA: 406-07/23-02/11),
7. Priprema i provođenje postupka jednostavne nabave radova održavanja nogostupa i kolnika (KLASA: 406-07/23-02/12),
8. Priprema i provođenje postupka jednostavne nabave pružanje usluga uređenja višegodišnje zapuštene parcele u vlasništvu RH – agrotehničke mjere na području Grada Ivanić-Grada (KLASA: 406-07/23-02/13),
9. Priprema i provođenje postupka jednostavne nabave pružanja usluga tarupiranja – uređenje višegodišnje zapuštenih parcela u vlasništvu Grada Ivanić-Grada i RH, (KLASA: 406-07/23-02/14),
10. Priprema i provođenje postupka jednostavne nabave za pružanje usluge izrade projektne dokumentacije – Glavni projekt s izvedbenim detaljima i troškovnikom za izgradnju nogostupa uz lokalnu cestu LC 31172 između Ivanić-Grada i naselja Opatinec (KLASA: 406-07/23-02/15),
11. Priprema i provođenje postupka jednostavne nabave izvođenja radova proširenja garaže za čamac – društveni dom Dubrovčak Lijevi - Ponovljeni postupak (KLASA: 406-07/23-02/16),
12. Priprema i provođenje postupka jednostavne nabave za izvođenje instalaterskih radova u Poduzetničkom inkubatoru (KLASA: 406-07/23-02/18),
13. Priprema i provođenje postupka jednostavne nabave sportske opreme na Sportskom igralištu u Dubrovčaku Lijevom (KLASA: 406-07/23-02/20),

* Izrada Odluke o poništenju postupka jednostavne nabave za nabavu sportske opreme na Sportskom igralištu u Dubrovčaku Lijevom (KLASA: 024-05/23-11/43, URBROJ: 238-10-05-01/2-23-1 od 05. travnja 2023.),

1. Priprema i provođenje postupka jednostavne nabave za pružanje usluge izrade prostornih prikaza i animacije za projekt izgradnje zgrade novog dječjeg vrtića u Ivanić-Gradu (KLASA: 406-07/23-02/22),
2. Priprema i provođenje postupka jednostavne nabave za radove izgradnje nogostupa u Ulici Stjepana Škrinjara, Poljana, Zona C, Ivanić-Grad (KLASA: 406-07/23-02/23),
3. Priprema i provođenje postupka jednostavne nabave za radove sanacije i uređenja pristupnog puta – odvojak Majdekove ulice i odvojak Ulice vrba (KLASA: 406-07/23-02/24),
4. Priprema i provođenje postupka jednostavne nabave vrata i prozora – Društveni dom Šumećani i garaža uz društveni dom u Trebovcu (KLASA: 406-07/23-02/25)
5. Priprema i provođenje postupka jednostavne nabave sanitarnog kontejnera m/ž sa opremom – nabava i prijevoz (KLASA: 406-07/23-02/26),
6. Priprema i provođenje postupka jednostavne nabave opreme na Sportskom igralištu u Dubrovčaku Lijevom (KLASA: 406-07/23-02/27),
7. Priprema i provođenje postupka jednostavne nabave za pružanje usluge izrade projektne dokumentacije za rekonstrukciju ceste te izgradnju nogostupa u Naftalanskoj ulici u Ivanić-Gradu (KLASA: 406-07/23-02/28),
8. Priprema i provođenje postupka jednostavne nabave za radove uređenja pojasa puta 4073 – odvojak Naftaške ulice i uređenje cestovnog pojasa uz Žutičku ulicu (KLASA: 406-07/23-02/29),
9. Priprema i provođenje postupka jednostavne nabave za radove uređenja dječjeg igrališta – podloga na Spray parku Zelenjak (KLASA: 406-07/23-02/30),
10. Priprema i provođenje postupka jednostavne nabave CNC stroja – dobava, transport i ugradnja (KLASA: 406-07/23-02/31),
11. Priprema i provođenje postupka jednostavne nabave za pružanje usluge hvatanja i zbrinjavanja napuštenih životinja s područja Grada Ivanić-Grada, (KLASA: 406-07/23-02/35),

* izrada Odluke o poništenju postupka jednostavne nabave za nabavu usluge hvatanja i zbrinjavanja napuštenih životinja s područja grada Ivanić-Grada (KLASA: 024-05/23-11/58, URBROJ: 238-10-05-01/2-23-2 od 15. svibnja 2023.),

1. Priprema i provođenje postupka jednostavne nabave radova izgradnje prilazne staze i podnožja za preseljenje biste Rudolfa Perešina (KLASA: 406-07/23-02/36),

* izrada Odluke o poništenju postupka jednostavne nabave za izgradnju prilazne staze i podnožja za preseljenje biste Rudolfa Perešina (KLASA: 024-05/23-11/55, URBROJ:238-10-05-01/2-23-1 od 08. svibnja 2023.),

1. Priprema i provođenje postupka jednostavne nabave za pružanje usluge stručnog nadzora nad izvođenjem radova na uređenju zgrade Učeničkog (studentskog) doma u Ivanić-Gradu, GRUPA A. - Radovi na uređenju krova, GRUPA B. - Radovi na uređenju donje etaže (prizemlja) (KLASA: 406-07/23-02/38),
2. Priprema i provođenje postupka jednostavne nabave za radove odvodnje na Spray parku Zelenjak (KLASA: 406-07/23-02/39),
3. Priprema i provođenje postupka jednostavne nabave za pružanje usluge izrade projekta sanacije kolnika i pješačkih staza uslijed potresa (KLASA: 406-07/23-02/40),
4. Priprema i provođenje postupka jednostavne nabave izgradnje staze, uređenje lokacije te preseljenje biste Rudolfa Perešina – ponovljeni postupak (KLASA: 406-07/23-02/41),
5. Priprema i provođenje postupka jednostavne nabave za pružanje usluge izrade projektne dokumentacije Idejnog projekta i Glavnog projekta za izgradnju ceste u poduzetničkoj zoni u Ivanić-Gradu UPU-6 (KLASA: 406-07/23-02/42),
6. Priprema i provođenje postupka jednostavne nabave za pružanje usluge stručnog nadzora nad izvođenjem radova sanacije nerazvrstanih cesta oštećenih u potresu na području Grada Ivanić-Grada (KLASA: 406-07/23-02/43),
7. Priprema i provođenje postupka jednostavne nabave za radove uređenja tucaničke ceste Ulice Ribnjaci (KLASA: 406-07/23-02/44),
8. Priprema i provođenje postupka jednostavne nabave za izvođenje radova rekonstrukcije i uređenja prostorije za odgojnu vrtićku grupicu u DV LIVADA – Žeravinec (KLASA: 406-07/23-02/46),
9. Priprema i provođenje postupka jednostavne nabave za radove proširenja groblja u Posavskim Bregima (KLASA: 406-07/23-02/47),
10. Priprema i provođenje postupka jednostavne nabave za pružanje usluga hvatanja i zbrinjavanja napuštenih životinja s područja Grada Ivanić-Grada – ponovljeni postupak (KLASA: 406-07/23-02/48),
11. Priprema i provođenje postupka jednostavne nabave za radove rekonstrukcije nogostupa na Posavskim Bregima od ulice Zaklepica do ulice Gorenci (KLASA: 406-07/23-02/49),
12. Priprema i provođenje postupka jednostavne nabave za pružanje usluge tarupiranja i krčenja zapuštene parcele k.č.br. 2295/1 k.o. Ivanić-Grad (KLASA: 406-07/23-02/51),
13. Priprema i provođenje postupka jednostavne nabave za pružanje usluge tarupiranja i krčenja zapuštenih parcela k.č.br. 3992/1, 3992/2, 3992/3 i 116 k.o. Ivanić-Grad (KLASA: 406-07/23-02/52),
14. Priprema i provođenje postupka jednostavne nabave za izvođenje radova obnove krova i fasade na vatrogasnoj garaži DVD-a Deanovec (KLASA: 406-07/23-02/53),
15. Priprema i provođenje postupka jednostavne nabave opreme kabineta za sestrinstvo Veleučilišta Ivanić-Grad (KLASA: 406-07/23-02/54),
16. Priprema i provođenje postupka jednostavne nabave opreme kabineta za fizioterapiju Veleučilišta Ivanić-Grad (KLASA: 406-07/23-02/55),
17. Priprema i provođenje postupka jednostavne nabave informatičke opreme Veleučilišta Ivanić-Grad (KLASA: 406-07/23-02/56),
18. Priprema i provođenje postupka jednostavne nabave uredskog namještaja i ostale opreme Veleučilišta Ivanić-Grad (KLASA: 406-07/23-02/57),
19. Priprema i provođenje postupka jednostavne nabave radova asfaltiranja makadamskog dijela Obrtničke ulice (KLASA: 406-07/23-02/58),
20. Priprema i provođenje postupka jednostavne nabave za pružanje usluge izrade projektne dokumentacije za rekonstrukciju ceste te izgradnju nogostupa u Naftalanskoj ulici u Ivanić-Gradu – ponovljeni postupak (KLASA: 406-07/23-02/59).

Tijekom ovog izvještajnog razdoblja izrađeno je 204 Narudžbenica od kojih je 6 stornirano.

- Izrada Narudžbenica za nabave robe 45 komada

- Izrada Narudžbenica za nabavu radova s PDV-om 6 komada

- Izrada Narudžbenica za nabavu usluga 107 komada

- Izrada Narudžbenica za nabavu radova (PPO) 40 komada

-Izrada Plana nabave za 2023. godinu i objava u EOJN-u

- Izrada I. Izmjena i dopuna Plana nabave za 2023. godinu i objava u EOJN-u

- Ažuriranje Registra Ugovora u EOJN-u.

**3.3. POSLOVI KNJIGOVODSTVA I RAČUNOVODSTVA**

**Financijsko knjigovodstvo, obračun plaća, obračun drugog dohotka, obračun autorskih honorara, blagajna, salda-konti, legalizacija, komunalni doprinos, nekretnine u vl. Grada Ivanić-Grada**

Poslovi koji su se obavljali u razdoblju od siječnja do lipnja 2023. godine su:

* Knjiženja svih promjena po izvodima banke, ulaznim i izlaznim računima,
* Knjiženje i preuzimanje formiranih obveza iz socijalnog programa, te knjiženje po izvodima,
* Knjiženja i ispravci po rebalansu proračuna,
* Preuzimanje obrađenih zahtjeva proračunskih korisnika kroz riznicu, kontiranje i knjiženje u glavnu knjigu,
* Blagajničko poslovanje te knjiženje blagajne svakog proračunskog korisnika prema dostavljenim mjesečnim temeljnicama,
* Ispis i obrada putnih naloga,
* Usklađivanje prihoda i rashoda sa svakim proračunskim korisnikom,
* Sudjelovanje u izradi kvartalnih obračuna te završnog računa,
* Usklađivanje sa saldakontima po svim vrstama prihoda,
* Unos rješenja za komunalni doprinos – formiranje izlaznih računa za obveznike KD,
* Knjiženje uplata po komunalnom doprinosu,
* rad sa strankama,
* Unos rješenja za legalizaciju - formiranje izlaznih računa za obveznike legalizacije,
* Formiranje i knjiženje knjižnih zapisa – odobrenja za uplate po legalizaciji, a koje se plaćaju u državni proračun (Izvodi Fine putem e-maila),
* Formiranje IR-a po ugovorima za kupoprodaju i zakup nekretnina, te praćenje naplate i preknjiženje jamčevina.

Knjiženja se obavljaju na način: pojedinačno zatvaranje stavaka u salda-konti programu i nakon toga, integralnim knjiženjem u financijskom računovodstvu, kontiranje pojedinačno po stavkama na pozicije proračuna i pripadajućim kontima, te prijenos u glavnu knjigu.

Obračunato je:

* 6 redovnih plaća za 29 zaposlenika,
* obračuni bolovanja,
* Izdavanje zahtjeva za refundacije bolovanja od HZZO,
* 6 obračuna naknade za rad u Gradskom vijeću,
* 26 obračuna za povjerenstava i radnih tijela Gradskog vijeća,
* 5 naknada po Ugovorima o djelu,
* 21 naknada po Ugovorima o djelu za domare,
* Za sve navedene isplate formirani su JOPPD obrasci i poslani u Poreznu upravu.
* Odrađivanje ispravaka JOPPD obrazaca (SNU).
* 6 mjesečnih obračuna naknada za prijevoz zaposlenicima, koji imaju pravo na naknadu
* 6 mjesečnih obračuna naknada za prehranu zaposlenicima
* Blagajničko poslovanje: isplate po potrebi zaposlenicima te knjiženje blagajničkog poslovanja
* Priprema i obračun putnih naloga
* Ostali poslovi po nalogu Pročelnice.

- ULAZNI RAČUNI GRADA IVANIĆ-GRAD-a (1200 komada - dopuna podataka potrebnih za plaćanje), izrada i knjiženje knjižnih zapisa (ispravak, terećenje, odobrenje) za dobavljače u salda konti, usklađenje sa dobavljačima-slanje IOS-a

Obračun Poreza na dodanu vrijednost po ulaznim računima sa prijenosom porezne obveze-formiranje knjižnog zapisa terećenja dobavljača i kupaca (PPO) te formiranje PDV tromjesečnog obrasca.

- RIZNICA - priprema naloga za plaćanje

Vatrogasna postrojba, Dječji vrtić Ivanić-Grad, Pučko otvoreno učilište, Muzej Ivanić-Grada, Gradska knjižnica Ivanić-Grad

Slanje izvoda proračunskim korisnicima na Web .

- slanje i priprema naloga za plaćanje putem banke prema Gradonačelniku za:

- ulazne račune

- Odluke Gradonačelnika

- političke stranke

- pomoć za novorođenčad

- socijalno ugrožene osobe

- kompenzacije

- ostale udruge i korisnici koji se financiraju iz gradskog Proračuna (unos u knjižne zapise dobavljača ostalo radi evidencije analitike u salda konti.)

- IZVODI GRAD IVANIĆ-GRAD (devizni i kunski)

- preuzimanje izvoda od banke (180 komada)

- knjiženje izvoda u salda konti po stavkama

- KNJIŽENJE IZVODA ODNOSNO EVIDITIRANJE UPLATA PREMA IZDANIM POTVRDAMA I UGOVORIMA – **PRIHOD OD ZAKUPA POLJOPRIVREDNOG ZEMLJIŠTA U VLASNIŠTVU DRŽAVE, PRIVREMENO KORIŠTENJE DPZ, ZAKUP PAŠNJAKA DPZ**.

Unos IR-a zaduženja po sklopljenim Ugovorima i sudskim nagodbama, praćenje istih i dostavljanje potrebne dokumentacije (kartice kupaca, potvrde dugovanja).

- IZVODI - **PRIHODI OD PRODAJE ZEMLJIŠTA** u vlasništvu Republike Hrvatske. Unos IR-a prema Ugovorima o prodaji poljoprivrednog zemljišta u vlasništvu države RH te evidentiranje uplata putem knjižnih zapisa prema izvodima FINE.

Unos novih IR-a i praćenje uplata prema Ugovorima o prodaji poljoprivrednog zemljišta u vlasništvu države RH-

- IZLAZNI RAČUNI

- zakup domova po MO (unos IR-a i knjiženje izvoda po Ugovorima)

- zakup poslovnog prostora Grada Ivanić-Grada prema Ugovorima

- OSTALO (ispostavljanje računa, praćenje uplata po izvodima, slanje opomena i izvoda otvorenih stavaka – usklađenje sa kupcima)

- obračun PDV-a i slanje obrasca u poreznu upravu.

**3.4. POSLOVI PRORAČUNA**

Poslovi proračuna odnose se na poslove izrade proračuna i izmjena i dopuna proračuna, odnosno izvršavanja proračuna.

**PRORAČUN GRADA IVANIĆ-GRADA za 2023.**

Proračun Grada Ivanić-Grada za 2023. i projekcije za 2024. i 2025. godinu usvojen je na 14. sjednici Gradskog vijeća održanoj dana 22.12.2022. godine.

**IZMJENE I DOPUNE PRORAČUNA** **za 2022.**

U navedenom razdoblju donesene su jedne izmjene i dopune Proračuna Grada Ivanić-Grada za 2023. godinu i to:

* I. izmjene i dopune Proračuna Grada Ivanić-Grada za 2023. godinu usvojene na 19. sjednici Gradskog vijeća održanoj dana 10.05.2023. godine.

**IZVRŠAVANJE PRORAČUNA**

Rashodi i izdaci na proračunskim stavkama izvršavani su u skladu sa naplatom proračunskih prihoda u dijelu koji se odnosi na proračunske korisnike.

Grad je svoje ugovorene obveze u prvom polugodištu izvršavao pravodobno, redovno su isplaćivane plaće svim korisnicima proračuna, redovno su isplaćivane naknade koje proizlaze iz socijalnih prava.

U prvom dijelu godine priljev sredstava bio je dovoljan za podmirenje svih nastalih i prenesenih obaveza.

Ukupni prihodi i primici u razdoblju siječanj – lipanj 2023. godini (razina 22) iznosi 5.850.824,94 EUR, što je za 13,2% više od prihoda i primitaka ostvarenih u istom razdoblju 2022. godine. Povećanje prihoda i primitaka posljedica je utjecaja povećanja prihoda od poreza, pomoći iz inozemstva i od subjekata unutar općeg proračuna i prihoda od imovine.

Dana 03. svibnja 2023. godine Gradonačelnik je predao Godišnji izvještaj o izvršenju Proračuna Grada Ivanić-Grada za 2023. godinu Predsjedniku Gradskog vijeća na razmatranje. Gradsko vijeće je isto razmatralo na svojoj 19. sjednici dana 10. svibnja 2023. godine. Izvještaj je objavljen na web stranici Grada Ivanić-Grada

[Izvršenje proračuna - Ivanić Grad online (ivanic-grad.hr)](https://www.ivanic-grad.hr/dokumenti-grada/izvrsenje-proracuna/)

**FINANCIJSKO IZVJEŠTAVANJE**

Dana 15.02.2023. godine predani su Financijski izvještaji proračuna u elektroničkom obliku Ministarstvu financija putem aplikacije za razdoblje 01.01.-31.12.2022. za razinu 22 koji se sastoje od:

- Izvještaja o prihodima i rashodima, primicima i izdacima na Obrascu: PR-RAS,

- Bilanca na Obrascu: BIL

- Izvještaj o rashodima prema funkcijskoj klasifikaciji na Obrascu: RAS-funkcijski

- Izvještaj o promjenama u vrijednosti i obujmu imovine i obveza na Obrascu: P-VRIO

- Izvještaja o obvezama na Obrascu: OBVEZE,

- Bilješke

Financijski izvještaj dostavljen je i Državnom uredu za reviziju.

Dana 28.02.2023. godine predan je Financijski izvještaji proračuna za razdoblje 01.01.-31.12.2022. za razinu 23, odnosno konsolidirani financijski izvještaj.

Dana 11.04.2023. godine predani su Financijski izvještaji proračuna za razdoblje 01.01.-31.03.2022. za razinu 22 putem aplikacije Financijsko izvještavanje u sustavu proračuna i Registar proračunskih i izvanproračunskih korisnika (RKPFI).

**IZJAVA O FISKALNOJ ODGOVORNOSTI ZA 2022. GODINU**

Ministarstvu financija dostavljena je Izjava o fiskalnoj odgovornosti za 2022. godinu s popratnom dokumentacijom (Plan otklanjanja slabosti i nepravilnosti za proračunsku godinu 2023. i Izvješće o otklonjenim slabostima i nepravilnostima za proračunsku godinu 2022.).

**PROVEDBENI PROGRAM**

Izrađeno je i objavljeno Polugodišnje izvješće o provedbi provedbenog programa za 2022. godinu.

**PLAN RAZVOJA GRADA IVANIĆ-GRADA ZA RAZDOBLJE OD 2021. DO 2027. GODINE**

Gradsko vijeće Grada Ivanić-Grada na svojoj 18. sjednici održanoj dana 31. ožujka 2023. godine prihvatilo Izvješće o provedbi Plana razvoja Grada Ivanić-Grada za razdoblje od 2021. do 2027. godine, za 2022. godinu.

**DRŽAVNA REVIZIJA, KONTROLE, INSPEKCIJE**

Državnom uredu za reviziju je dana 31.01.2023. dostavljen Izvještaj o provedbi naloga i preporuka vezano za Reviziju učinkovitosti upravljanja komunalnom infrastrukturom u jedinicama lokalne samouprave na području Zagrebačke županije za 2019. i 2020.

Drugih kontrola i inspekcija nije bilo.

**OSTALI DOKUMENTI**

Vlada Republike Hrvatske je na sjednici održanoj 02. lipnja 2023. godine donijela Odluku o davanju suglasnosti Gradu Ivanić-Gradu za zaduženje kod Hrvatske banke za obnovu i razvitak. Grad je dobio suglasnost za zaduženje u iznosu od 2.260.000,00 eura, s rokom otplate kredita od 15 godina bez počeka, u jednakim mjesečnim ratama, uz fiksnu godišnju kamatnu stopu od 2,20% i jednokratnu naknadu za obradu zahtjeva u visini 0,20% od iznosa odobrenog kredita.

**KREDITNO ZADUŽENJE GRADA IVANIĆ-GRADA**

Dana 04.07.2022. i 07.10.2022. godine Ministarstvu financija dostavljena su izvješća o zaduženju jedinica lokalne samouprave - Obrazac IZJS sa stanjem na dan 30.06.2022. i 30.09.2022.

Stanje kreditnog zaduženja dan 30.06.2023.:

|  |  |  |  |  |  |  |  |
| --- | --- | --- | --- | --- | --- | --- | --- |
| Podaci o davatelju kredita | Broj Ugovora/ godina | Datum odluke o zaduženju | Namjena kredita | Ukupno realiziran kredit | Rok otplate | Ugovorena kamatna stopa | Stanje kredita na 31.12.2022. |
| 1 | 2 | 3 | 4 | 5 | 6 | 7 | 8 |
| Hrvatska banka za obnovu i razvitak | KO-05/16 | Dobivena suglasnost od Vlade Republike Hrvatske dana 30.03.2016. | Izgradnja školske dvorane u Pos. Bregima, nogostup Šumećani, Caginec, Uređenje Zelenjaka, Šetnica | 14.944.566 | 31.12.2028 | 2,50% | 8.690.075,01 |
| Hrvatska banka za obnovu i razvitak | KO-32/17 | Dobivena suglasnost od Vlade Republike Hrvatske dana 09.11.2017. | Izgradnja školske dvorane u Pos. Bregima, | 6.348.533 | 31.12.2030 | 2,50% | 5.078.826,56 |
| Hrvatska banka za obnovu i razvitak | INJS-19-1100498 | Dobivena suglasnost od Vlade Republike Hrvatske dana 18.07.2019. | Izgradnja inkubatora, Rekonstrukcija ulice, Zelenjak, Šetnica, Parkiralište | 8.306.992 | 31.12.2030 | 2,00% | 6.645.593,87 |
| Hrvatska banka za obnovu i razvitak | ESEU-19-1100479 | Dobivena suglasnost od Vlade Republike Hrvatske dana 21.05.2019. | Energetska obnova zgrade civilne zaštite i vatrogasne postrojbe Ivanić-Grad | 727.852 | 30.6.2024 | 0,25% | 363.926,33 |
| Hrvatska banka za obnovu i razvitak | EUPR-19-1100678 | Dobivena suglasnost od Vlade Republike Hrvatske dana 11.12.2019. | Poduzetnički inkubator, Unapređenje prometne infrastrukture Poduzetničke zone Ivanić-Grad Jug – Zona 3 | 6.047.625 | 31.10.2023 | 1,70% | 204.642,97 |
| ADDIKO BANK d.d. | 408-51013964/ 2013 | Dobivena suglasnost od Vlade Republike Hrvatske dana 20.09.2012. | Izgradnja poduzetničke zone | 12.783.344 | 31.12.2028 | 2,50% | 5.113.338,38 |
| ZAGREBAČKA BANKA d.d. | 3278539317 | Dobivena suglasnost od Vlade Republike Hrvatske dana 07.12.2020. | Izgradnja sportske dvorane u Graberju Ivanićkom, dogradnja DV Žeravinec | 5.598.216,29 | u korištenju | 1,30% | 5.598.216,29 |
| Republika Hrvatska - državni proračun | potres 2021 | Dobivena suglasnost od Gradskog vijeća dana 06.12.2021 | sanacija oštećenja od potresa | 1.900.000 | 31.12.2026 | - | 1.900.000,00 |
| Republika Hrvatska - državni proračun | pad prihoda 2021 |  | tekuće poslovanje | 100.000 | 20.12.2024. | - | 100.000,00 |

**DANE SUGLASNOSTI**

Dana 10. srpnja 2019. godine dana je suglasnost Vatrogasnoj postrojbi Ivanić Grad za zaduženje kod Privredne banke Zagreb d.d., za kupnju vatrogasnog vozila i opremanje u iznosu 900.000,00 kuna. Realizirano je 896.312,50 kuna. Otplaćeno je 290.471,59 kn glavnice i 44.024,46 kn kamata. Preostalo je za platiti 605.840,91 kn glavnice.

Dana 30. rujna 2019. godine dana je suglasnost Vodoopskrbi i odvodnji Zagrebačke županije za zaduženje kod EBRD, za sufinanciranje projekta Regionalni vodoopskrbni sustav u iznosu 67.810.500 kn. Kredit je u realizaciji.

Dana 02. prosinca 2020. godine dana je suglasnost Komunalnom centru Ivanić-Grad za zaduženje kod Raiffeisen Bank Austria Leasing d.o.o., za nabavu kombi vozila IVECO u iznosu 305.000,00 kuna. Otplaćeno je 145.448,60 kn glavnice i 15.184,45 kn kamata. Preostalo je za platiti 159.551,40 kn glavnice.

Dana 25. siječnja 2022. godine dana je suglasnost trgovačkom društvu IVAKOP d.o.o. za dugoročno zaduživanje putem financijskog leasinga za nabavu teretnog vozila za prikupljanje otpada zapremine 7 m3. Nabavna vrijednost predmeta leasinga je 750.436,20 kn s rokom otplate 60 mjeseci. Otplaćeno je 242.731,75 kn glavnice i 16.531,15 kn kamate. Ostalo je za platiti 507.704,45 kn.

Dana 27. rujna 2022. godine Gradsko vijeće Grada Ivanić-Grada na 11. sjednici donijelo je Odluku o davanju suglasnost Javnoj vatrogasnoj postrojbi Grada Ivanić-Grada za dugoročno zaduživanje kod Hrvatske banke za obnovu i razvitak, Zagreb, za kupnju vatrogasnog kombiniranog vozila u iznosu 900.000,00 kn. Realizirano je 899.636,63 kn.

Dana 22. studenoga 2022. godine Gradsko vijeće Grada Ivanić-Grada na 12. sjednici donijelo je Odluku o davanju suglasnost za dugoročno zaduživanje trgovačkom društvu IVAKOP d.o.o. putem financijskog leasinga za nabavu komunalnog vozila za odvojeno prikupljanje otpada (podvozje i nadogradnja) zapremine 16 m3.

Nabavna vrijednost predmeta leasinga je 198.440,00 EUR bez PDV-a, odnosno s PDV-om 248.050,00 EUR s rokom otplate 60 mjeseci.

GRADONAČELNIK:

Javor Bojan Leš, dr.vet.med.